https://1baiser.com ئەدەبیاتی منداڵان؛ خوێنەری زۆر و کتێبی کەم |\nHome گشتی فەرهەنگ ئەدەبیاتی منداڵان؛ خوێنەری زۆر و کتێبی کەم\non: تشرینی دووه‌م 28, 2019 In: فەرهەنگNo Comments\nخۆری ئەدەبیاتی منداڵان لە هەرێم ڕوو لە ئاوابوونە\nئاژانس – سه‌ریاس که‌ریم\nئه‌گه‌رچی ئه‌ده‌بیاتی منداڵان به یه‌کێک له بواره گرنگه‌کانی ئه‌ده‌بیاتی دونیا داده‌ندرێت، به‌ڵام هێشتا ئه‌و ئه‌ده‌به له ناو ئه‌ده‌بیاتی کوردیدا وه‌ک پێویست گرنگیی پێ نه‌دراوه و شوێنی خۆی نه‌گرتووه، «ئاژانس» له‌م ڕاپۆرته‌دا به‌شێک له نووسه‌رانی ئه‌ده‌بیاتی منداڵان ده‌دوێنێت و به دوای هۆکاری که‌میی ئه‌و ئه‌ده‌بیاته‌دا ده‌گه‌ڕێت.\nعەلی حەمەڕەشید بەرزنجی، نووسەری بواری ئەدەبی منداڵان بۆ «ئاژانس» دەڵێت: «ئه‌ده‌بیاتی منداڵان له کوردستان هه‌نگاوی باشی ناوه، کۆمەڵێک کەسی خەمخۆر و دڵسۆز بە منداڵ و ئەدەبی منداڵ لەو بوارەدا دیارن و خزمەت دەکەن، بەڵام ئەو چاپکراوانە کە شاعیران و نووسەرانی تایبەت بە ئەدەبی منداڵان چاپیان کردوون، تیراژیان کەم بووە کە هەندێکیان تیراژەکەیان لە (٥٠٠) دانە تێپەڕی نەکردووە، کە زۆر کەمە و بەشی منداڵانی چەند قوتابخانەیەک ناکات، بە کەمی مەرجەکانی کتێبی منداڵانیشیان تێدایە، وەکو ڕەنگاوڕەنگی و لەماعی و وێنەی گونجاو و تایبەت بۆ چیرۆک و شیعر.»\nوتیشی: «وەک خەمخۆرێکی بواری ئەدەبی منداڵان کۆمەڵێک بەرهەمم لە دەرگەی چاوەڕوانیی چاپدان و ناتوانم وەک ئەوەی خۆم دەمەوێت بە شێوەیەکی سەردەمییانە چاپیان بکەم، بە گشتی ئەگەر سەرنج بدەین لەو کتێب و نامیلکە و گۆڤارانە، کە دوای ڕاپەڕین بۆ منداڵانی کورد دەرچوون دەتوانین بڵێین سەرەتایەکی باش و هەوڵێکی دڵسۆزانەی ئەو کەسانەیە کە لەو بوارەدا دەنووسن و خزمەت دەکەن.»\nهه‌تا ئێستا له هه‌رێمی کوردستان ده‌زگایه‌کی تایبه‌ت به ئه‌ده‌بیاتی منداڵان نییه و دامه‌زراندنیشی به گرنگ و پێویست ده‌زاندرێت.\nبەرزنجی لە بارەی چارەسەری كەم-خوێندنەوەی منداڵان دەڵێت: «پەیوەندیی زۆری بە نووسەرانی بوارەکەوە نییە، ئەوان کتێبەکانیان چاپ کردووە و خستوویانەتە کتێبخانەی منداڵانەوە، بەڵام تیراژی کەمە و ناگاتە دەست هەموو منداڵێک، بۆیە پێشنیار دەکەم کە دەزگایەکی تایبەتی پەخش و بڵاوکردنەوە و چاپی تایبەت بە منداڵان دابمەزرێت کەسانی پسپۆڕ و شارەزا لە گشت بوارە پەیوەندیدارەکانەوە سەرپەرشتی بکەن و کتێب و نووسینەکانی نووسەرانی کورد چاپ بکەن، کە بۆ منداڵانیان نووسیوە بە شێوەیەکی سەردەمی و جوان و بە تیراژێکی زۆر و بە نرخێکی گونجاو، تا بگاتە دەست هەموو منداڵانی کوردستان، هەروەها گۆڤارێکی تایبەتی سەرتاسەری لە هەموو کوردستاندا هەبێت و مانگانە بۆ هەموو قۆناغەکانی تەمەنی منداڵی تێدا بێت کە خۆی وا پێویست دەکات بۆ هەر قۆناغە و گۆڤاری تایبەت هەبێت«.\nعوسمان محەمەد هەورامی، نووسەر لە ئەدەبیاتی منداڵان بۆ «ئاژانس» وتی: «دەبێ نووسەری جیهانە ڕەنگینەکەی منداڵان، زۆر باش و بە گوێرەی قۆناغەکانی تەمەنیان شارەزای دەروونناسی و زمانیان بێ، نووسینی بابەتەکان بە زمانێکی ڕەوان و پاراو، کە یەکێکە لە ئامانجە سەرەکییەکان بۆ گەشەپێدانی زمانەکەمان.»\nله تایبه‌تمه‌ندییه‌کانی ئه‌ده‌بی منداڵان به لای ئه‌و نووسه‌ره‌وه: «ناکرێ بە تایبەتی لە نووسینی شیعردا شوێنگۆڕکێ و پاشوپێش بە وشە بکرێ بۆ درووستکردنی سەروا. تا دەتوانرێ، هەڵهێنجانی بابەتەکان لە ژینگەی کۆمەڵ و جیهانە جوانەکەی خودی منداڵەوە جا بەرەبەرە هەنگاونان بۆ دەوروبەر و دوورتر. بە گوێرەی قۆناغەکانی پەروەردەکردنی منداڵ، شیعر(٨،٦،٤) دێڕ پتر نەبێ، دەنا با بکرێتە ئۆپەرێت. ناکرێ وشەی ڕەق و زبر و تەنزئامێز بە کار بهێنرێ، بۆ نموونە لە جیاتیی (هاروهاج)، بگوترێ (بزێو)، (تەمەڵ) یان (دواکەوتوو).»\nناوبراو ئەوەشی وت: «ئەرکی هەردوو وەزارەتی پەروەردە و ڕۆشنبیرییە، بە سەرپەرشتیی شارەزا و ئەزمووندار و ناودارەکان مانگانە بە تیراژی چوار یان پێنج هەزار دانە، چەند گۆڤارێکی وابەستە بە پەروەردە و ئەدەبی منداڵ بخەنە بەر دیدە گەشەکانی زارۆی کورد و هەمیشە پەرەیان پێ بدرێ.»\nلە ماوەی چەند ساڵی ڕابردوودا بە هۆی قەیرانی داراییەوە بەشێكی زۆری گۆڤارەكانی تایبەت بە منداڵان ڕاگیران، لە كاتێکدا دەبوو لە ئەولەویەتی گرنگیپێدانی لایەنی پەیوەندیداردا بووایە، ئەمەش هۆكارێك بوو بۆ پاشەكشەپێكردنی زیاتری منداڵ لە خوێندنەوە.\nسەرهەنگ عەبدولڕەحمان، وەرگێڕ و نووسەر لە ئەدەبیاتی منداڵان بۆ «ئاژانس» دەڵێت: «سەرهەڵدانی ئەدەبیاتی منداڵان لای ئێمەی کورد زۆر درەنگتر لە نەتەوەکانی دیکە دەستی پێ کردووە. ئەگەر چاوێک بە بەرهەمە بڵاوکراوەکان لە بارەی ئەدەبیاتی منداڵانەوە بخشێنین، زۆر بە دەگمەن وتار یان لێکۆڵینەوە بە دی دەکەین. ئەمەش نیشانەی بایەخپێنەدانی نووسەران و ڕووناکبیرەکانی ئێمەیە بەم ئەدەبیاتە و بە نزم تەماشاکردنییەتی. جگە لەوە بە هۆی ئەو دۆخە سیاسی و کۆمەڵایەتییەی کوردی تێدا بووە درەنگ تێکەڵ بەو بوارە بووین و دەکرێت بڵێین هێشتا لە سەرەتای ڕێگەداین.»\nوتیشی: «ئەو بەرهەمانەی لە بواری ئەدەبیاتی منداڵاندا بڵاو دەبنەوە زۆربەیان شیعرن، کەمتر گرنگی بە چیرۆک دراوە و ئەوانیش لە ئاستێکی لاواز و کلاسیکیدان، بەڵام لەگەڵ ئەوەشدا دەکرێت وەک خاڵی دەستپێکی ئەدەبیاتی منداڵان لێیان بڕوانین. لەم ساڵانەی دواییدا حکومەت و نووسەران و دەزگا و ناوەندە ڕۆشنبیرییەکان تا ڕادەیەکی باش توانییان بایەخ بە ئەدەبیاتی نووسینی منداڵان بدەن، بەڵام لە سێ ساڵی ڕابردوودا پاشەکشەیەکی گەورەمان لەم بوارەدا کرد، دەکرێت بڵێین پێگەی ئەدەبیاتی منداڵان هێشتا نادیارە، لە کاتێکدا کە زۆربەی نەتەوەکانی دنیا بە وڵاتانی دەوروبەریشمانەوە چالاکی و وزەیەکی زۆر بۆ بەرەوپێشبردنی ئەم چەشنە لە ئەدەبیات دەنوێنن.»\nبه کولتوورکردنی خوێندنه‌وه و ئاشناکردنی منداڵان به کتێب و وێنه و خوێندنه‌وه به هۆکاری گرنگ ده‌زانرێت بۆ زیاتر بره‌ودان و به‌ره‌وپیشبردنی ئه‌ده‌بیاتی منداڵان و ده‌شبێته هاندانێکی زیاتری نووسه‌ران بۆ زیاتر بایه‌خدانیان به نووسینی ئه‌ده‌بیاتی منداڵ.\nدانا ئیسماعیل، لە کتێبفرۆشیی غەزەلنووس، سه‌باره‌ت به فرۆشی کتێبی منداڵان وتی: «فرۆشی کتێبی منداڵان لە ئاستێکی خراپدا نییە، داخوازیی باشیشی لەسەرە، بەڵام کتێبی تازە چاپ ناکرێت، ئەوەی هەیە لە ساڵەکانی ڕابردوودا چاپ و بڵاو کراونەتەوە، کتێبی نوێ بە پەنجەی دەست دەژمێردرێن و ئەو بڕەش لە ئاستی داواکاریی خوێنەرانیدا نییە. ئێمە لە ڕۆژهەڵاتی کوردستانەوە کۆمەڵێک کتێبی پەروەردەیی منداڵانمان هێناوە کە ئەوانیش وەرگێڕدراون و تا ڕادەیەک لە کولتووری ئێمەوە نزیکن. ئێمە لێرە نزیکەی ٦٠ ناونیشانمان هەیە و تەنیا ئەو ژمارەیە لە کتێبی منداڵان بوونیان هەیە، زۆرینەی کتێبەکانیش چیرۆکن.»


کۆمسیۆنی باڵای هەڵبژاردن داوای دواخستنی وادەی هەڵبژاردنی پێشوەخت دەکات\nلەکاتێکدا ساڵی پار سەرۆک وەزیرانی عێراق، موستەفا کازمی ڕۆژی 6 ی شەشی 2021 ی دیاریکرد وەک وادەی هەڵبژاردنی پێشوەخت، لە ئێستادا کۆمسیۆنی باڵای سەربەخۆی هەڵبژاردنەکانی عێراق داوای لە سەرۆک وەزیران کردووە کە وادەی هەڵبژاردن دوابخات و ئەمەش خوێندنەوەی جیاوازی بەدوای خۆیدا هێناوە.\nلە نووسراوێکدا کە کۆپییەکی دەست دەنگی ئەمەریکا کەوتووە و ئیمزای جەلیل عەدنان خەڵەفی سەرۆکی کۆمسیۆنی باڵای سەربەخۆی هەڵبژاردنەکانی لەسەرە، بەهۆکاری نەبوونی ئامادەیی تەواو بۆ هەڵبژاردن، داوای لە کازمی کردووە وادەی هەڵبژاردنی پێشوەختە بۆ 16ی دەی 2021 دوابخات.\nئارام جەمال، بەڕێوەبەری پەیمانگای کوردی بۆ هەڵبژاردن لە چاوپێکەتنێکدا لەگەڵ دەنگی ئەمەریکا باس لەوە دەکات "کۆمسیۆن بەهۆی چەند هۆکارێکی وەک بانگهێشتکردنی چاودێرانی نێودەوڵەتی، زیادکردنی کارتی بایۆمەتری درێژخایەن و ژمارەی کەمی ئەو هاوپەیمانییەتیانەی خۆیان تۆمارکردووە، ئەم داوایەی ئاراستەی سەرۆکوەزیران کردووە."\n"ئەمانە هەمووی کاتی دەوێت و ئەبنە هۆی ئەوەی هەڵبژاردنەکە بۆ ناوەڕاستی مانگی دە دوابخرێت. بەڵام هۆکارە سەرەکییەکە ئەوەی کۆمسیۆن هەتا ئێستا خشتەی کارێکی بڵاونەکردەوە کە بزانرێت ئەم پرۆسەیە لە کەیەوە بۆ کەی دەکرێت."\nخودی گۆڕینی سیستەمی نوێی یاسای هەڵبژاردن لە عێراقدا و ئەنجامدانی هەڵبژاردنی پێشوەختە دوای زنجیرەیەک لە خۆپیشاندان و ناڕەزایەتی هات لە باشووری عێراق دژ بە کۆی سیستەمی سیاسیی و ئابووری. شارەزایان باس لەوە دەکەن گەر کازمی بەم داواکارییە قایل ببێت، ئەوا بەشێک لە شەقامی ناڕازی عێراق لەخۆی دەڕەنجێنێت.\nئارام جەمال پێی وایە "دواخستنی هەڵبژاردن بەلای کازمییەوە شکستی سیاسییە. لەبەر ئەوەی ئەو حکومەتەی کازمی سەرۆکایەتی دەکات حکومەتی خۆپیشاندەرانە و بە قوربانییەکی زۆر کازمی چووەتە ئەو جێگایە و ئیشی سەرەتایی و پێشینەی کازمیش ئەوە بووە بتوانێت هەڵبژاردن بکات."\nلە کاتێکدا عێراق بە ناسەقامگیری سیاسیی و ئابووریدا تێدەپەڕێت و چەند هێزێکی نێودەوڵەتی هەرێمی هەیمەنەی خۆیان بەسەر وڵاتدا جێگیرکردووە، باس لەوە دەکرێت کە فشاری سەر ئەنجامدانی هەڵبژاردن دەکرێت فشاری هێزە دەرەکییەکان ببێت و چاویان لە پاراستنی بەرژەوەندییەکانیان بێت لە عێراقدا.


كازمى پێشوازى ده‌كات له 25 باڵیۆزى وڵاتانى برا و دۆست\nالأربعاء 30 أيلول 2020 - 13:03\nمسته‌فا كازمى سه‌رۆك وه‌زیران ،ئه‌مڕۆ چوارشه‌ممه پێشوازى كرد له باڵیۆز 25 وڵاتی برا و دۆست ،جه‌ختى له سه‌پاندنی حوكمی یاسا و سنورداركردنی چه‌ك بۆ ده‌وڵه‌ت و پاراستنی باره‌گا و داموده‌زگا دیپلۆماسیه‌كان كرده‌وه.\nنوسینگه‌ی راگه‌یاندنی سه‌رۆك وه‌زیرانی له‌به‌یانامه‌یه‌كدا كه ده‌ستى ئاژانسى هه‌واڵى عێراقى(اه‌ع) كه‌وتووه رایگه‌یاند:" مسته‌فا كازمی له‌سه‌ر خواستى خۆیان پێشوازی له 25 باڵیۆزی وڵاتی برا و دۆست كردووه  و له‌دیدارێكدا تاوتوێی په‌ره‌سه‌ندنه‌كانی ئه‌م دواییه سه‌باره‌ت به ئاسایشی ئه‌ركی دیپلۆماسیان له عێراق كردوه.\nكازمی جه‌ختی له سه‌ر خواستی عێراق كردوه‌ته‌وه، بۆ سه‌پاندنی حوكمی یاسا و سنورداركردنی چه‌ك به‌ده‌ستى ده‌وڵه‌ت و پاراستنی باره‌گا و داموده‌زگا دیپلۆماسیه‌كان و راشیگه‌یاندوه، ئه‌و كه‌سانه‌ی هێرشیان بۆسه‌ر ناوه‌نده دیپلۆماسیه‌كان ئه‌نجامداوه، به دوای ناسه‌قامگیركردنی عێراق و تێكدانی په‌یوه‌ندییه ناوچه‌یی و نێوده‌وڵه‌تییه‌كان ده‌گه‌ڕێن.\nئاماژه‌ی به‌وه‌شكرد، ئه‌و هێرشانه ته‌نها به ئامانجی وڵاتانی نێوده‌وڵه‌تی نییه، به‌ڵكو دژی هاوڵاتیانی بێتاوانیشن، كه منداڵانیش ده‌گرێته‌وه، دامه‌زراوه ئه‌منییه‌كانی ده‌وڵه‌تیش سورن له‌سه‌ر ئه‌وه‌ی كۆتایی به‌و هێرش و په‌لامارانه‌بهێنن و ده‌ستیان كردوه به گرتنه به‌ر رێكاری پێویست بۆ گه‌یشتن له‌وباره‌یه‌وه.\nئه‌وه‌شی خستوه‌ته‌ڕو، له یاسا ده‌رچوه‌كان هه‌وڵی بێمتمانه‌یی عێراق و پابه‌ندبونه نێوده‌وڵه‌تییه‌كانی ده‌ده‌ن به پاڵنه‌ری نانیشتمانیان هه‌یه، ده‌یانه‌وێت ئیراده‌ی گه‌لی عێراق بێ به‌ها بكه‌ن.\nسه‌رۆك وه‌زیرانی عێراق باسی له‌وه‌شكردوه، عێراق كه گه‌ل و حكومه‌ته، ڕوبه‌ڕوی له‌یاسا ده‌رچوه‌كان ده‌بێته‌وه و كار بۆ پاراستنی ئاسایشی میوانه‌كانی ده‌كات به‌پێی ئه‌وه‌ی كه به‌پێی ئه‌وه‌ی مانه‌وه‌ی دیپلۆماسییه‌كان به‌درێژایی مێژو پێویستن.\nلای خۆیانه‌وه باڵیۆزه‌كان جه‌ختیانكرده‌وه له‌ده‌ستێوه‌ردانه جیاكانی پشتیوانی عێراق و گه‌له‌كه‌ی و ڕێزگرتن له‌سه‌روه‌رییه‌كانی و گه‌ڕان به‌ڕێگه‌ی دیالۆگ بۆ به‌دیهێنانی سه‌قامگیری ئاشتی و دۆستایه‌تی و هاوكاری ده‌سته‌به‌ر ده‌كه‌ن، نیگه‌رانیی خۆشیان ده‌ربڕی سه‌باره‌ت به‌زیادبونی ئه‌و هێرشانه‌ی دژی دامه‌زراوه دیپلۆماسییه‌كان و كاروانی ئۆتۆمبێله‌كانیان به‌موشه‌ك و بۆمب ئه‌نجامدراون.\nباڵیۆزی وڵاتانی جیهان باسیان له‌وه‌شكرد، پشتیوانی له‌و هه‌نگاوانه‌ی حكومه‌تی عێراق ده‌كه‌ن بۆ كۆتاییهێنان به‌و هێرشانه و به‌دادگاییكردنی ئه‌و كه‌سانه‌ی كه‌ده‌ستیان له‌و هێرشانه‌دا هه‌یه.


خزمةطوزاري طواستنةوةي ثارة لة عيَراق | زين كاش\nگواستنه‌وه‌ى پاره (له جزدانه‌وه بۆ جزدان)\nله ڕێگه‌ى به‌كارهێنانی خزمه‌تگوزارى “زین كاش" ئێستا ده‌توانیت پاره بنێریت و وه‌ربگریت له تاكه‌كانى خێزان و هاوڕێیان و كه‌سانى تره‌وه بۆ ئه‌وان له هێڵى ته‌له‌فۆنه‌كه‌ته‌وه به ڕێگه‌یه‌كى كارا و ئاسایش و ئاسووده.\nهه‌روه‌ها ده‌توانیت مووچه‌ى مانگانه بۆ کەسوکارت بگوازیته‌وه له شاره‌كانه‌وه بۆ گونده بچووكه‌كان. هه‌روه‌ها خێزانه‌كان ده‌توانن باجى خوێندنى منداڵه‌كانیان و خه‌رجییه‌كانیان بنێرن … هتد.\nبۆ زانینی شوێنی نزیکترین بنکەی باوەڕپێکراوی زین کاش پەیوەندی بکە بە ژمارەی خۆڕایی #260* یان لە رێگەی ئەپڵیکەیشنی زین کاش ، هەروەها دەتوانی سایتەکانمان بەکاربێنیت، بۆ زانیاری زیاتر پەیوەندی بکە بە 107\nچۆن پاره بگوازمه‌وه له ڕێگه‌ی ئه‌پڵیكه‌یشنی زین كاش؟\nبڕۆ ناو ئه‌پڵیكه‌یشنی زین كاش و" گواستنه‌وه‌ی پاره" هه‌ڵبژێره پاشان بڕی ئەو پارەیە تۆمار بكه كه ده‌ته‌وێ بیگوازیته‌وه.\nژماره‌ی جزدان/ مۆبایلی وه‌رگر تۆمار بكه.\nده‌ست بنێ بە گواستنه‌وه، وكۆدی نهێنی جزدان تۆماربكه پاشان خۆت لە پرۆسەکە دڵنیابکەوە، راستەوخۆ ئاگاداركردنه‌وه‌یه‌كت پێده‌گات تایبەت به ورده‌كاری وته‌واوبوونی حه‌واڵه‌كه.\nهه‌روه‌ها بۆ ئه‌و كه‌سانه‌ى كه به‌رده‌وام گه‌شت ده‌كه‌ن و حه‌زناكه‌ن پاره‌ى كاش هه‌ڵبگرن ده‌توانن سوودمه‌ند بن له‌م خزمه‌تگوزارییه و پارە بۆ خۆیان بنێرن و لە شارێکی دیکەدا وەریبگرن.\nله‌ڕێگه‌ى پرۆسه‌ى گواستنه‌وه‌ى پاره بۆ خزمه‌تگوزارى "زین كاش" ئه‌توانرێت هه‌ر بڕه پاره‌یه‌ك بگوازرێته‌وه له جزدانى ئه‌لیكترۆنی بۆ هه‌ر جزدانێكی دیكه‌ى تایبه‌ت به‌ژماره‌یه‌ك له‌نێو تۆڕى زین ى عێراق.\nده‌توانرێت پاره بگوازرێته‌وه له‌ڕێگه‌ى په‌یوه‌ندیكردن به‌ژماره‌ى كورتكراوه #210* و پاشان ژماره 1هەڵبژێرە و رێنماییه‌كان په‌یڕه‌و بكات.


کوردیپێدیا - عەزیز حەمەد موسا\n✌ عەزیز حەمەد موسا | 🏷 پۆل: شەهیدان | زمانی بابەت: 🏳 کوردیی ناوەڕاست\nعەزیز حەمەد موسا\n(هەولێر)، لە ڕۆژی (17-09-1987)دا لەلایەن ئەمنی هەولێر گوللە باران کراوە.\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 18 2017 10:10PM باشترکراوە\n1. 👁 17-09-1987


هێشتا كارەكانی تەواو نەبووە پاركەكەی شارەزوور وێرانكراوە | ROJnews\nیەكشەممە, 15 مار 2020 - 07:33\nپاركی گشتی شارۆچکەی شارەزوور، لەگەڵ ئەوەی گەورەترین پارکی شارۆچکەکەیە و ١٠ ساڵ لەمەوبەر بە گوژمەی زیاتر لە ٢ ملیار و ٣٠٠ ملیۆن دینار دەست بە دروستکردنی کراوە، بەڵام هێشتا بەشێک لە کارەکانی بە تەواو نەکراوی ماوەتەوە و لە لایەن کۆمپانیای جێبەجێکارەوە ڕادەستی شارەوانی نەکراوە، لەئێستاشدا زۆربەی کەرەستەکانی ناوی شکاون و لەناوچوون.\nپاركی گشتی شارەزوور، لەسەر ڕووبەری ٢٥ دۆنم زەوی لە ساڵی ٢٠١٠ بەكوژمەی ٢ ملیارو نزیكەی ٣٠٠ ملیۆن دینار دروستكراوە و كۆمپانیای ڕەئوف، کارەکەی جێبەجێکردووە، بەڵام بەشێک لە کارەکانی بە تەواو نەکراوی ماوەتەوە، لەئێستاشدا زۆربەی کەرەستەکانی ناوی شکاون و بەشێک لە نەمام و دارختەکانی ناو پارکەکە وشکبوون.\nشارۆچكەی شارەزوور سەر بەپارێزگای سلێمانییە، ڕێژەی سەوزایی تێیدا تەنها ٦٪ ئەوەش ڕێژەیەكی زۆر كەمە لەچاو ستانداری جیهانیدا کە کەمترین ڕیژەی سەوزایی دەبێت ١٥٪ بێت.\nپاركی گشتی شارەزوور، دەکەوێتە ناوەندی شارۆچکەی شارەزوورەوە بە ئامانجی زیادکردنی سەوزایی و دابینکردنی شوێنی پشوودان بۆ هاوڵاتییان درووستکرا، بەڵام ئێستا كەرەستەكانی ناو پاركە لەلایەن بەشێک لە هاوڵاتیان و بەهۆی نەبوونی پاسەوان و چاودێرەوە زۆربەی تێکدراون و شکێندراون و دەستشۆر و شوێنی تەوالیتەکانی بە تەواوی بێکەڵکراون، سەر دیواری كۆشكەکانی ناوی بەنوسینی خۆشەویستی گەنجان و چەندین قسە و وتەی جۆراوجۆر، ناشرین کراون، تەواوی ڕوناککەرەوەکانی ناو پارکەکە شکێنراون، هەر بۆیە هاوڵاتیان بەشەو هیچ سودێک لە پارکەکە وەرناگرن، هەروەها بەشێك لەنەمامەكانیشی بەهۆی خزمەتنەکردنیانەوە وشكبوون.\nسالم سلێمان، دانیشتووی شارۆچكەی شارەزوورە و لە بارەی کیشەی پارکەکەوە بەمشێوەیە قسەی بۆ ڕۆژنیوز کرد، وتی: "بەداخەوە پاركەكە بەجۆرێك لەجۆرەكان كەمتەرخەمی پێوە دیارە، بەتایبەت لەوكاتەی حكومەت تووشی قەیرانی دارایی بوو پشتگوێخرا، ئەو بەشانەی كە ئاوەدانكرابووە و خزمەتگوزایی تێدا بوو لەئێستادا زۆربەی شكاون، هەروەها بەشێك لەتەوالێتەكانی وێرانبوە و لەناوچوون بەكەڵكی بەكارهێنان نەماون".\nوتیشی: پاركەكە بەپێی پێویست كارگوزار و پاسەوانی نیە، بۆ ئەوەی بتوانن پارێزگاری لەو كەلوپەلانە بكەن لەناو پاركەكەدا بوونی هەیە، هەروەها وەك پێویست ئاوی نییە بۆ ئەوەی ئەو چیمەن و سەوزاییەی تێیدایە وەک پێویست ئاوبدرێن و پارێزراوبن، دەبێت بەرپرسانی شارەكە زیاتر ئاوڕ لەپاركەكە بداتەوە بۆ ئەوەی جوانترو پارێزراوتربێت، داواشی لە خەڵک کرد پاركەكە بپارێزن چونكە هی هەمووانە نەك تەنها لایەنێك.\nعەتا عەبدوڵا، هاوڵاتییەكی دیكەی دانیشتووی شارۆچکەکەیە لەگەڵ منداڵەكانیدا هاتبووە پاركەکە، بەمشێوەیە دووا "پاركەكە شوێنێكی گشتییە بۆ خزمەتكردنی هاوڵاتیان دروستكراوە، بەڵام بەداخەوە هەندێك لەهاوڵاتیان نرخی ئەو پاركە نازانن بەشێكی زۆری كەرەستەكانیان شكاندووە".\nئەوەشیخستەڕوو کە ئەگەر "پاركەكە ئاوا بێت ناتوانرێت وەك پێویست سودی لێوەربگیرێت، بدرێت بەكەرتی تایبەت ڕەنگە لەئێستای باشتر بێت، یان حكومەت خۆی چاودێری زیاتری بۆ دابین بكات، بۆ ئەوەی زیاتر پارێزراو بێت".\nسالار ئەحمەد، سەرۆكی شارەوانی شارۆچكەی شارەزوور، لە بارەی کێشەکەوە بۆ ڕۆژنیوز، دواو وتی: "لە چەند ساڵی ڕابردوودا پاركی گشتی شار بەكۆمەڵێك خزمەتگوزارییەوە خرایە خزمەتی خەڵكەوە، بەڵام بەداخەوە لەلایەن هاوڵاتیانەوە بەشێكی كەرەستەكانی پاركەكە نەپارێزران و شكێنران، وەك WC و كۆشك و یاری منداڵان كورسییەكانی ناوی، خەڵكیش خۆی زەرەر دەكات پاركەكە والێدەكەن".\nوتیشی: شكاندنی ئەو كەرەستانە بووەتە گرفت لەبەردەمی ئێمەدا، توانایی چارەسەكردنیانمان نیە بەهۆی قەیرانی داراییەوە، چونكە مانگانە بڕی ٢ ملیۆن و ٧٥٠ هەزار دینارمان لەبەردەستدایە بۆ ئەنجامدانی هەموو كارەكانی شارەوانییەکەمان.\nئەوەشی وت، پاركەكە گرفتی ڕادەستنەكردنیشی هەیە، بەهۆی قەیرانی داراییەوە نەتوانراوە لەلایەن کۆمپانیای جێبەجێکارەوە ڕادەست بكرێت، ئەوەش ئەوەندەی دیكە كێشەكەی قورستر كردووە، لیژنەكانی شارەوانی بەهۆی ئەو کەموکورتییانەی بۆی درووستبووە ناتوانێت بەپێی پێویست مامەڵە بۆ كۆمپانیاكە بکات تاوەكو و مافەكانی خۆی وەربگرێت، ئەمەش بووە بەگرفت بۆ هەردوولامان، لەم كاتەشدا توانای چارەسەركردنیمان نیە.\nسەرۆكی شارەوانی شارۆچكەی شارەزوور، ئاماژەی بەوەشكرد، ئەو كەرەستانەی شكێنراون، لەئێستادا لەلایەن بەڕێوەبەرایەتی گشتی شارەوانیەكانی سلێمانیەوە لیژنەیەك لەسەر تێكدانی ئەو شوێنانەی پاركەكە پێكهێنراوە، چاوەڕوانی ڕاسپاردەكانی لیژنەكەین بەوەی ئەو كەرەستانەی شكێنراون لەسەر حكومەت ماڵە یان كۆمپانیاكە، ئەگەر ئەو كێشەیە چارەسەر بێت، وەرگرتنی كۆتای بۆدەكرێت دەبێتە موڵكی شارەوانی، ئینجا ئێمە دەتوانین هەندێك كەرەستەی دیكەی بۆ دابین بكەین.\nبۆ وەرگرتنی ڕای كۆمپانیای جێبەجێكاری پرۆژەكە لەسەر زیانەكانی پاركەكە، ڕۆژنیوز پەیوەندیكرد بەئەندازیاری سەرپەرشتیاری پاركەكە و نوێنەری كۆمپانیای جێبەجێكار بەڵام ئامادە نەبوون هیچ قسەیەك بكەن.\nپزیشکێک: بۆ خۆپارێزی پێویستە واز لە خواردنە ئامادە و خێراکان بهێنین\nپزیشکێکی شارەزا هۆشداریدەدات بە هاوڵاتیان و ڕایدەگەیەنێت، بۆ خۆپارێزی لە تووشبوون بە ڤایرۆسی کۆرۆنا، پێویستە واز لە خواردنە ئامادە و خێراکان بهێنین، ئاماژە بەوەشدەکات کە...\n31 مار - 07:47


رەوانسەر: تەقە لە فەرمانداری دەکرێت – زاگرۆس پۆست\nماڵەوە / کوردستان / رەوانسەر: تەقە لە فەرمانداری دەکرێت\nرەوانسەر: تەقە لە فەرمانداری دەکرێت\nیه‌ك شه‌ممه 1 ئایار 2016\tکوردستان, هەواڵ 142 جار خوێنراوه‌ته‌وه\nشەوی پێنج‌شەممە رێکەوتی 28/4/2016 لە ناو و دەرەوەی فەرمانداری شاری رەوانسەر دەنگی تەقە بیستراوە و هۆکارەکەشی تا ئێستا نەزانراوە.\nبە پێی هەواڵەکان شەوی پێنچ‌شەممەی رابردوو کاتژمێر 12بە کاتی رۆژهەڵاتی کوردستان لە ناو فەرمانداری شاری رەوانسەر دەنگی چەن رەگبار و تەقە بیستراوە.\nجێگەی ئاماژەیە کە دەوترێت کەس یان کەسانێک تەقەیان لە فەرمانداری ئەو شارە کردوە، بەڵام بەرپرسانی فەرمانداری شاری رەوانسەر وتوویانە کە سەربازێک ترساوە و تەقەی ئاسمانی کردوە، ئەمە لە حاڵێکدایە کە تەنها یەک تەقە نەبوە و بە پێی وتەی شایەتحالەکان دەنگی چەن رەگبار لە ناو و دەرەوەی فەرمانداری بیستراوە.


دەستەی دەستپاکی: فۆڕمی دەستپاکیی فەرمانبەران بەپێی یاسایە و پەیوەندیی بە مووچەوە نییە\nنەتەوە | 19:05:44 2019-04-14 | (2,302) جار خوێندراوەتەوە\nماوەیەکە "فۆڕمی فەرمانبەریەتی" لە لایەن دەستەی دەستپاکیی ھەرێمی کوردستانەوە بەسەر فەرمانبەراندا دابەش دەکرێت و سەرۆکی دەستەکەش جه‌ختله‌وه‌ده‌كاته‌وه، پڕکردنەوەی فۆڕمەکە بەپێی یاسایە و تەنیا بەڵێننامەی فەرمانبەریەتیی حکوومەتە نەک بۆ ھیچ مەبەستێکە دیکە.\nئەحمەد ئەنوەر، سەرۆکی دەستەی دەستپاکیی ھەرێمی کوردستان له لێدوانێكدا بۆ ماڵپه‌ڕی فه‌رمی پارتی ڕەتیكردۆته‌وه، پڕکردنەوەی فۆڕمی فەرمانبەران ھیچ مەترسییەکی لەسەر پاشەڕۆژی فەرمانبەران ھەبێت و "پڕکردنەوەی فۆڕم بۆ ھەموو فەرمانبەرانی حکوومەت بەپێی یاسایە و ھیچ مەبەستێکی دیکە لەپشت پڕکردنەوەی ئەو فۆڕمەوە نییە."\nوتیشی: "بەپێی یاسای عێراق و ھەرێمی کوردستان پێویستە ھەموو فەرمانبەرێک بەڵێننامەیەک پڕ بکاتەوە بەرامبەر بە جێبەجێکردنی ئەرکەکەی وەک خزمەتی فەرمانبەریەتی، لە عێراق چەندین ساڵە ئەو یاسایە ھەیە و لە ھەرێمی کوردستانیش ھەیە."\nرونیشیكرده‌وه، "بەپێی یاسای بەرزەفتکردنی فەرمانبەرانی کەرتی گشتی ڕێوشوێنی فەرمانبەریەتی ئەوەیە فەرمانبەر بەرپرسە بەرامبەر ئەرکەکەی، لە ڕێنماییەکان ھەندێ زانیاریمان ڕوون کردووەتەوە، ئەوەی دیکە ھەمووی بەگوێرەی ئەو بەڵێننامەیەی فەرمانبەرانە، سزادانی فەرمانبەریش ھەر بەپێی یاسای خزمەتی فەرمانبەرانی دەوڵەتە."\nسەرۆکی دەستەی دەستپاکیی لەبارەی ئەو دەنگویانەی باس لەوە دەکرێت پڕکردنەوەی فۆڕمی دەستپاکی بە مەبەستی مووچە پاشەکەوتکراوەکان بێت، وتی: "بە ھیچ شێوەیەک پەیوەندیی بە مووچە و قەیرانی دارایی و ڕەوشی ساڵانی ڕابردووەوە نییە."


حكومەت لەسەر لێبڕینی مووچە كۆدەبێتەوە - تۆڕی میدیایی خەڵک\nحكومەت بڕیار لەبارەی لێبڕینی مووچەی فەرمانبەرانەوە دەدات\nبڕیارە ڕۆژی چوارشەممە ١٩ی ٥ی ٢٠٢١ ئەنجوومەنی وەزیرانی هەرێم لەسەر چەند بابەتێك كۆببێتەوە، سەرچاوەیەكیش ڕایدەگەیەنێت، پرسی لێبڕینی مووچە قسەی لەسەر دەكرێت.\nسەرچاوەیەك لەوەزارەتی دارایی وئابووری هەرێم بە(خەڵك)ی ڕاگەیاند، ڕۆژی چوارشەممە ئەنجوومەنی وەزیرانی هەرێم كۆدەبێتەوە و باس لە لێبڕینی مووچە دەكرێت، كار دەكرێـت بۆ ئەوەی لێبڕین كەم بكرێتەوە.\nدەشڵێت، لێبڕینی مووچە پشت بەداهاتی بەدەست هاتوو دەبەسترێت، واتە بەپێی داهات لێبڕین دیاری دەكرێت، بەنیازن لێبڕین كەم بكرێتەوە، بەتایبەت ئێستا تێچووی نەوت كەمتر بووەتەوە.\nئەوەشی خستەڕوو، چاوەڕوان دەكرێت بەغداد بوودجە بنێرێت، بۆیە لەسەر بنەمای ئەو داهاتەی بۆ حكومەت دێت لێبڕین دیاری دەكرێت.


پەیوەندییەکانی ئێران و ئەمەریكا، کاریگەریی لەسەر هەرێمی کوردستان\nژوری توێژینەوەی سیاسی بزوتنەوەی گۆڕان، لە راپۆرتێکی نوێدا بەناونیشانی "مێژو و ئایندەی پەیوەندییەكانی نێوان ئێران و ئەمەریكا، کاریگەریی لەسەر هەرێمی کوردستان"، لایەنەکانی ئەو پەیوەندییە و هەڵچون و داچونەکانی دەخاتەڕو و ئاشکرای دەکات کە؛ ئەوەی تاڕادەیەك دەستی ئەمەریكای گرتوە پێویستی زۆری هاوپەیمانەكانییەتی بە سەرچاوەی وزەی ئێران و پێگە جیۆپۆلیتیكییەكەیەتی كە پانتاییەكی فراوانی لەسنوری دەریایی و وشكانی لەگەڵ وڵاتانی ئەوروپا و ئاسیای ناویندا هەیە.\nتوێژینەوەکە، کە لەلایەن بەهمەن ئەحمەد، ئامادەکراوە، ئەوەی خستوەتەڕو پەیوەندییەكانی نێوان ئەمەریكا و ئێران مێژویەكی دورو درێژی هەیە و بەچەندین هەوراز و نشێویشدا تێپەڕیەوە، بەشێوەیەكی گشتی لەسەردەمی جەنگی سارد و لەقۆناغی رژێمی پاشایەتیدا ئێران دۆستێكی نزیكی ئەمەریكا بو ەو چەندین بەرژەوەندی هاوبەشیان هەبوە، بەڵام ئەوەی گۆڕانكاری بەسەر ئەو پەیوەندییەدا دەهێنێت هاتنی رژێمی ئیسلامی ئێرانە لەساڵی (1979) دا كە زیاتر رژێمێكی شۆڕشگێڕی ئایدۆلۆژی رادیكاڵ بو لەهەناوی خۆیدا دژایەتیكردنی كولتور و ئاین و سیستمی سیاسی و ئابوری رۆژئاوای هەڵگرتبو.\nدواتر پاش مردنی رابەری رۆحی شۆرشی ئیسلامی ئێران (ئایەتوڵا خومەینی) ئیدی قۆناغێكی دیكە لەپەیوەندییە دەرەكییەكانی ئێران دێتە پێشەوە كە قۆناغی گۆڕینی سیاسەتی شۆڕشگێڕی و رەتكردنەوەی ئایدۆلۆژی و دانانی سنوری مەزهەبی و دینییە بۆ قۆناغی پراگماتیكی و كرانەوە بەڕوی جیهاندا، دیارە ئەم كرانەوەیەش نابێتە هەوێنی باشتربونی پەیوەندییەكانی ئێران و ئەمەریكا لەبەرئەوەی هەریەك لەو دو وڵاتە بونی ستراتیژ و بەرنامەی ئەوی دیكە لەناوچەی رۆژهەڵاتی ناوەڕاست و ئاسیای ناویندا بە گەورەترین مەترسی بۆخۆی دەزانێت، ئەوان شەڕی بەرژەوەندییە ئابوری و سیاسییەكان دەكەن، ئێران دەیەوێت جڵەوی رەوتی روداوەكان لەناوچەكەدا بگرێتە دەست و ئەمەریكاش دەیەوێت ئاگری ناكۆكی و شەڕەكانی رۆژهەڵاتی ناوەڕاست بخاتەوە ناو ماڵی ئێرانی.\nتوێژیەوەکە ئەوەی خستوەتەڕو کە؛ لەئێستادا پرسی بەرنامە ئەتۆمییەكەی ئێران و پشتگیریی كردنی گروپە تیرۆرستییەكان بوەتە چەكی دەستی ئەمەریكا بۆ لێدان لەبەرژەوەندییەكانی ئەو وڵاتە لەناوچەكەدا، بەڵام ئەوەی تاڕادەیەك دەستی ئەمەریكای گرتوە پێویستی زۆری هاوپەیمانەكانییەتی بە سەرچاوەی وزەی ئێران و پێگە جیۆپۆلیتیكییەكەیەتی كە پانتاییەكی فراوانی لەسنوری دەریایی و وشكانی لەگەڵ وڵاتانی ئەوروپا و ئاسیای ناویندا هەیە.\nبۆ خوێندنەوەی دەقی توێژینەوە کلیک لەو لینکەی خوارەوە بکە:\nکلیک لێرە بکە\nسەرچاوەی سروشتی سوریاو رۆژئاوای کوردستان\nقەیوم؛ بەربەستی بەردەم کورد لە تورکیا\nکودەتاکەی تورکیا؛ لە نێوان گومان و راستی روداوەکاندا


عێراق: کۆتایی خەتی فیدڕاڵیزمی ساختە\nعێراق: کۆتایی خەتی فیدڕاڵیزمی ساختە\nئەو شتەی لە عێراقی پاش بەعس ناوی "فیداڕاڵیزم"ی لێ نراوە، ڕێوشوێنێکی سیاسی تایبەتە کە هیچ لێکچوونێکی پۆزەتیفی بونیادی نییە لەگەڵ نیزامە فیدڕاڵییە ناسراوەکان. ڕژێمی ئێستای عێراق زادەی داگیرکردنی ئەو ووڵاتە و کەوتنی ڕژێمی بەعسە بەهۆی هێرشی سەربازی ئەمریکا و بەریتانیاوە. تێکەڵەیەکە لە حاکمییەتی هاوبەشی ڕەوتگەلی نەگونجاوی مەزهەبی و قەومی کە ئەندازیارەکەی برێمەر، حاکمی ئەو کاتەی ئەمریکا لە عێراق، بەردی بناغەکەی بە خوار و خێچی دانا و ئێستا بە تێپەڕبوونی ١٤ ساڵ، دیواری خوار و خێچی ئەو حاکمییەتە لە دەستی پاشماوەکانی ڕژێمی سەرکوت و ستەمدا بەجێماوە کە تیاماون چی بکەن تا نەڕمێ بەسەریانا.\nلە عێراقی ئێستادا قاسم سلەیمانی زیاتر لە دەستەی هەیئەی فەرمانڕەوای بەغدا لە مەعسوم و عەبادی و جبوری و مالکی و عەمار حەکیم و موقتەدا سەدر تا عەللاوی و نوجەیفی و موتڵەگ و شەریکەکانیان، میراتی برێمەریان بە تاڵان بردووە و لە دنیای واقعیدا بوونەتە میراتگری مەوقعییەتی ئەو و جێبەجێکاری ڕۆڵی داگیرکاری ئەو لە بەغدا. ئەمە لە حاڵێکدایە کە سلەیمانی، حاکمی داگیرکەری ئیسلامیی ئەمڕۆ، بە پێچەوانەی برێمەرەوە، حاکمی داگیرکەری ٢٠٠٣، خۆی بە ناچار نازانێ کە لەگەڵ دەسەڵاتدارانی کوردستان ڕیککەوێ. بە پێچەوانەوە، نیازی ئەوەیە کە هەر ڕێککەوتنێکیش برێمەر لەگەڵ ئەوان کردوویەتی بە زۆر یان بە پیلانگێڕی وەریگرێتەوە. ئەمە دروست هەمان هەل و مەرجە کە خەریکە کۆتایی فیدڕاڵیزمی ساختەی عێراق ڕادەگەیەنێ.\nئیلحاقی دەوڵەتی دوفاکتۆی سەربەخۆی کوردستان بە دەوڵەتی نامەعلوم و نەبوو لە بەغدای داگیرکراو ساڵی ٢٠٠٣، یەکەمین خشتی ئەو دیوارە خوار و خێچە بوو کە بە هەڵواسینی تابلۆی تەزویری "فیدڕاڵیزم" پیایدا لەسەر بنەمای تەوافوقی بێ بنەمای برێمەر و ئەحزابی حاکمی کوردستان داڕێژرا. ئیلحاقی کوردستان بە عێراقەوە لەو ڕۆژانەدا، بە پێچەوانەی پاساوەکانی سەرانی ئەحزابی ناسیونالیستی کوردەوە، "یەکگرتنێکی ئارەزوومەندانە" نەبوو. بەڵکو تەسلیمبوونێکی ئارەزوومەندانەی ئاشکرا بوو بە بەڵێنی پووچی برێمەر دەربارەی گەرەنتی بەشداربوونیان لە "ڕژێمی فیدڕاڵی عێراق". ئیلحاقێکی تەسلیم تەڵەبانە بوو چونکە ئەحزابی حاکمی کوردستان بەبێ ئەوەی ڕای خەڵکی کوردستانیان پرسیبێ مۆریان کرد.\nلە بەرامبەردا بەڕێوەچوونی ڕیفراندۆمی کوردستان لە ٢٥ سێپتێمبەر ٢٠١٧و دەنگی سەرووی ٩٢،٧٣% بەڵێی دەنگدەران وەڵامێکی بەهێزی ئازادیخوازانەی خەڵکی کوردستان بوو بە ڕابردوو و پاشکۆکانی تەسلیم تەڵەبی ئەحزابی حاکمی کوردستان. لە هەمان کاتدا دەنگی نایەکی گەورە بوو بە فیدڕاڵیزمی ساختە و شکستخواردووی عێراق، نایەکی گەورە بوو بە بنەمای ئەو فیدڕاڵیزمە لە ڕێککەوتنی ساڵی ٢٠٠٣ی حزبەکانی کوردستان لەگەڵ برێمەر.\nنابێ فەرامۆش بکرێ کە خەڵکی کوردستانی عێراق جارێکی دیکەش لە ساڵی ٢٠٠٥ لە ڕیفراندۆمێکی نافەرمیدا بە نەوەد و هەشت و نیو دەرسەدی دەنگی بەڵێ بۆ سەربەخۆیی، نای گەورەی خۆیان ووتبوو بە سیاسەتی ئیلحاقی ئەحزابی ناسیونالیستی کورد و فیدڕاڵیزمی تەزویرکراوی عێراق. جێگای سەرنجدانی جدییە کە ئەم نایەی ساڵی ٢٠٠٥ ی خەڵکی کوردستان، هاوکات بوو لەگەڵ سەر دانەواندنی ئەحزابی حاکمی کوردستان لە بەرامبەر "دەستووری" تا سەر مۆخ و ئێسقان کۆنەپەرستانە و ئیسلامیی عێراق، کە خۆشیان لە نووسینەوەیدا بەشداریان کردبوو و هەوڵیاندا لە ڕیفراندۆم بۆ پەسەندکردنیشی هاوڵاتیانی کوردستان بۆ دەنگپێدانی ڕاکێشن. حزبە دەسەڵاتدارەکانی کوردستان بە گوێچکەکانی خۆیان گوێبیستی دەنگی بەرزی نای گەورەی خەڵک بوون بە دژی فیدڕاڵیزم و "دەستوور"ی عێراق و بە ئەنقەست فەرامۆشیان کرد، چونکە لەو کاتەیا لە تەرازووی بەشێک کە لە سەرووی ڕەهاترین خەونەکانیانەوە بە چنگیان هێنابوو ڕازی بوون.\nسەرئەنجام دوای ئەوەی کە بەڕەی ساختەبوونی "فیدڕاڵیزم" لە عێراق کەوتە سەر ئاو، دوای ئەوەی کە ڕۆژگاری خێرا گوزەراوی "شەریکبوون لە حاکمییەت" و بەشداربوون لە بردنی دەسەڵات و سامانی کۆمەڵگا بە کۆتایی خەت گەییشت، بینیمان کە هەندێ لە سەرانی حاکم بەسەر کوردستانەوە دواجار ئیعترافیان کرد کە ئیلحاقی ساڵی ٢٠٠٣، لەگەڵ دەسەڵاتی دەوڵەتە داگیرکەرەکانی ئەمریکا و بەریتانیا و دەوڵەتی نەبووی عێراق، "هەڵەیەکی گەورە" بووە. بەڵام هەندێکی تر لەوان، کەسانێ کە لە ڕیفراندۆمی سەربەخۆیی کوردستان بەشداریان کرد و بە شانازییەوە دەنگی بەڵێیان دابوو، دوای هێرشی سوپا و حەشدی شەعبی و هێزەکانی سوپای قودس و حزبوڵڵای لوبنان بۆ سەر کوردستان، لە ناکاو لە ڕیفراندۆم بۆ سەربەخۆیی خۆیان بێ بەری کرد و پەشیمانیان نیشاندا. لەوەش قەبیحتر، کارکردی باڵێک لە یەکێتی نیشتمانی بوو کە زیادەڕۆیی زیاتری کرد و بە ڕەسمی و ئاشکرا لەگەڵ هێزە سەرکوتگەر و ستەمگەرەکاندا پیلانیان گێڕا و دەستیان تێکەڵ کرد و هاوکارییان کرد. لەگەڵ هێزگەلێکا پەیمانی یەکێتیان مۆرکرد، کە هێرشی سەربازییان کردە سەر چەندین ناوچەی فراوانی کوردستانی عێراق، لە خورماتوو و کەرکوک تا خانەقین و شەنگاڵ، تاوانگەلێکیان ئەنجامدا لە ئاستی تاوانی جەنگیدا.\nئەمڕۆ نزیک بە دوو مانگ لە پەلاماری سەربازی ١٦ ئۆکتۆبەری سوپای عێراق و حەشد و سوپای قودس و غەیری ئەوان بۆ سەر خورماتوو و کەرکوک و ناوچەکانی دیکەی کوردستان بە ڕێکەوتنی باڵێکی یەکێتی نیشتمانی دەگوزەرێ. ڕەنگە بتوانرێ بووترێ کە تەجرەبەی خەڵکی ستەمکێشی کوردستان لەگەڵ کارنامەی ئەحزابی حاکم بەسەر ژیانی سیاسییانا لەم دوو مانگەی ڕابردوودا، بە ئاشکرا دەوڵەمەند تر و ئەڵبەتە لە هەمان کاتدا کارەساتبارتر و خەمئەنگێزتر بووە لە تەجرەبەی حاکمییەتی ڕەتکراوەیان لە دوو دەیە و نیوی ڕابردوودا.\nخەڵکی هەموو ناوچەکانی کوردستانی عێراق چی لە جوگرافیای هەرێم و چی لە دەرەوەی ئەو بە لێبڕاوییەکی باڵاوە دەنگیان بە سەربەخۆیی داوە و بەو دەنگەشیان لە لایەن خۆیانەوە، دوایین بزماریان داوە لە تابوتی فیدڕاڵیزمی عێراق. لە لایەکی دیکەشەوە عەبادی، پارلەمانی بەغدا و دادگای "ئیتیحادی"ش بە پێداگری فاشیستییان لەسەر "هەڵوەشانەوەی ئەنجامی ڕیفراندۆم" بەش بە حاڵی خۆیان بە ئاشکرا هاواریان کرد کە فیدڕاڵیزمێک لە کاردا نییە. ئەوان بە تەواوی هێزی سەرکوتی سەربازی و سیاسی و قەزایی خۆیان و پارێزەرانی تاوانکاریان لە جمهوری ئیسلامی ئێران کۆششیان کرد و دەیکەن کە سەرەتایی ترین مافەکانی خەڵکی کوردستان جارێکی تر لەژێر زنجیری تانکەکانیاندا لەناوبەرن. عەبادی سەرەڕای فشارەکانی دەوڵەتانی ئەمریکا، فەڕەنسا، بەریتانیا و ئەڵمانیا هێشتا ملی نەداوە بە گفتوگۆ لەگەڵ دەوڵەتی بەناو ڕەسمی و یاسایی هەرێمی کوردستان. بەڵام دەوڵەتی هەرێم سەرباری "سڕکردنی ئەنجامی ڕیفراندۆم"، بۆ گفتوگۆ لە "چوارچێوەی دەستوری عێراق"دا هەموو ڕۆژێک ئامادەیی خۆی ڕادەگەیەنێ و لەوانەش بە خۆشباوەڕی بە جێبەجێ کردنی مادەی ١٤٠ی دەستوور کە لە دە ساڵی ڕابردوودا دەیان جار سەرانی ڕژێمی بەغدا مەرگی ئەویان ڕاگەیاندووە، دەسەودامێنن.\nئاشکرایە کە نە عەبادی، نە پارلەمان و دادگای عێراق ناتوانن ئەنجامی ڕیفراندۆمی سەربەخۆیی کوردستان "ڕەت" بکەنەوە. دەوڵەتی هەرێمیش هیچ جۆرە حەقانییەتێک و سەلاحییەتێکی نییە بۆ لەبەرچاو نەگرتنی ئەنجامی ڕیفراندۆم، تەنانەت "سڕکردنی"شی. هەر ئەم تەجرەبە دوو مانگییەی کارنامەی دەوڵەتی عەبادی حوکمێک دەردەکا کە هەر چەشنە سات و سەودایەکی دەوڵەتی هەرێم لەگەڵ ڕژێمی بەغدا کە پێچەوانەی ئەنجامی ڕیفراندۆمی سەربەخۆیی کوردستان بێ لە لایەن خەڵکی کوردستانەوە ڕەتدەکرێتەوە، لە تەنیشت سیاسەتی ئیلحاق و تەسلیمبوونی ساڵی ٢٠٠٣ و لەبەرچاو نەگرتنی دەنگی نەوەد و هەشت و نیو دەر سەدی ڕیفراندۆم، ئەگەر چی نافەرمیش، بەڵام ئێجگار شەفاف و لێبڕاوی ساڵی ٢٠٠٥ دادەنرێ و مۆری بەتاڵ بوونی لێ دەدرێ.\nواقعیاتی کۆتایی هاتنی خەتی فیدڕاڵیزمی ساختە لە عێراق، ڕەوایەتی ڕای سەربەخۆیی کوردستانی عێراق لە ڕیفراندۆمی ٢٥ سێپتێمبەردا ڕۆژ بە ڕۆژ زیاتر دەسەلمێنێ. ڕێگای دەربازبوونی کۆمەڵگای کوردستان لە زەلکاوی گەنیو و ئیسلام لێدراو و کەڵەکەبوو لە ئەنجامی گەندەڵیی فیدڕاڵیزمی عێراق، ڕێگای دەرهێنانی ژیانی سیاسی خەڵکی ستەمکێشی عێراق و ئازادیخوازی کوردستانە لە ژێر دەستی سەرکوتگەریی دوولایەنەی فاشیستەکانی ڕژێمی بەغدا و جمهوری ئیسلامی ئێران و پێداگرتنی قاتعانەیە لەسەر دیفاع لە دەنگی ئەو خەڵکەی دایان بە سەربەخۆیی.\nسەرکوت و وەحشیگەری ڕژێمەکانی عێراق و جمهوری ئیسلامی بەرامبەر بە ئیرادەی ئازادیخوازانەی خەڵکی کوردستانی عێراق مەحکوم بە شکستی حەتمییە.\n(لایەنی زیاتری ئەم ڕەوەندە لە نووسینەکانی داهاتوودا پەیگیری دەکەین)\nLast Updated on Monday, 18 December 2017 14:28\nتۆ لێره‌ی : سه‌ره‌تا بابه‌ته‌کان عێراق: کۆتایی خەتی فیدڕاڵیزمی ساختە


به‌شێك له ده‌قی (خه‌ونه ئیلاهیه‌كان) …. جوتیار – Denegkan\n به‌شێك له ده‌قی (خه‌ونه ئیلاهیه‌كان) …. جوتیار\nbyجوتیار\tFebruary 11, 2012\tئەدەب\nهێڵێكی وه‌نه‌وه‌شیی له نێوان من و ڕوئیاكانمدا ده‌بینم\nهێڵێكی سه‌وز له نێوان من و ویژدانمدا ده‌بینم\nهێڵیكی زه‌رد له نێوان من و هه‌سته‌كانمدا ده‌بینم\nهێڵیكی شین له نێوان من و ئازاره‌كانمدا ده‌بینم\nهێڵێكی سور له نێوان خۆم و خودادا ده‌بینم\nئه‌و هه‌موو هێڵكارییه به‌سه‌ر خولیای كائینێكه‌وه زۆر جوانترن\nله سروشتی په‌لكه‌زێرینه‌كانی باران،\nجوانتر له ئیحای گریانی دوو ئه‌ڤیندار، شۆختر له ڕاستگۆیی هه‌موو كاهینه دوڵبه‌ره‌كانی ئیلاه ،\nبۆ سه‌رسام نه‌بین به جوانی ئه‌و هێڵانه‌ی كه له هه‌موو ساتێكی\nبێده‌نگیماندا له گه‌ڵماندا پێده‌كه‌نن و كه‌چی نازانن ئێمه كێین\nنازانم كامیان سپیترن.. كه‌لوه‌كانی (به‌فر) یان ماچه‌كانی تۆ ئه‌ی شۆخ ؟\nنازانم كامیان ڕاستگۆترن په‌نجه‌كانی ئێوه  یان شوێن پێیه‌كانی (شه‌یتان)؟\nله نێوان په‌نجه‌كانتا‌ن و شوێن پێیه‌كانی شه‌یتاندا پانتاییه‌ك شكنابه‌م بۆ نیشتنه‌وه‌ی ڕۆحی به ته‌رزه‌بووی خۆم ،\nهه‌ناسه‌یه‌ك نیه له مه‌ودای په‌نجه‌كانی ئێوه‌و شوێنپێیه‌كانی شه‌یتاندا بۆ پشوو\nجگه له فێنكایی دڵۆپه شه‌ونمێك كه له لێوی ته‌نكی گه‌ڵای دره‌ختی (میهره‌بان)دا ڕژاو هه‌موو ئه‌و هێڵه ڕه‌نگیانه‌ی له سه‌ر نه‌خشه‌ی بیابانی دڵ و هه‌ناسه‌مدا به درۆ دروستكرابوون بۆ ئه‌به‌د سرینه‌وه..\nPrevious ئای له ئاهی ئێوه … نامۆ سامان\nNext لەشفرۆشی وەک دیاردەیەکی ترسناک لە هەرێمی کوردستاندا…


ئەندامەکێ گۆڕان ب سەدەما تومەتبارکرن ب سەختەکرنا وەسڵێن گومرکێ ل بەردەم دادگەهێ ئامادەبوو - پرس بادینی\nHome سڵایدشۆو کوردستان ناوخۆیی هەواڵ ئەندامەکێ گۆڕان ب سەدەما تومەتبارکرن ب سەختەکرنا وەسڵێن گومرکێ ل بەردەم دادگەهێ ئامادەبوو\nئەندامەکێ گۆڕان ب سەدەما تومەتبارکرن ب سەختەکرنا وەسڵێن گومرکێ ل بەردەم دادگەهێ ئامادەبوو\nپرس میدیا 11:57:00 AM سڵایدشۆو, کوردستان, ناوخۆیی, هەواڵ,\nب تومەتا سەختەکرنا وەسڵێت گومرکێ ئەندامەکێ جڤاتا پارێزگەها سلێمانیێ لسەر لیستا گۆڕان ڕەتکر کو ڕەڤیبیت و چوبیتە دەرڤەی وەلاتی.\nئیروو چویە بەردەم دادگەهێ و دبێژە، کو هەمی قاچاغی و تەزویرکرن ئێخستنە سەر وی.\nمحەمەد شێخ وەهاب، ئەندامێ جڤاتا پارێزگەها سلێمانیێ ل فڕاکسیۆنا گۆڕان(ئێکشەمبی ٢٥ی تشرینا ئێکێ ٢٠٢٠ێ) د هەژمارا خوەدا ل تۆڕا کۆمەلایەتیا فەیسبوکی ڕاگەهاند، "بو دەما دوو حەفتیانە هەمی قاچاخی و تەزویرکرن ل دەرازینکێن سنوری یێن باشماخ و پەروێزخان ئێخستنە سەر من، وەکی وێ یەکێ بێژن من یێت کرین".\nئاماژە ب وێ یەکێ ژی کر "ئیرو ب سەر بلندی چومە بەردەم داگەهێ، و نەرەڤی مە نە بو چو جها دچم، ملێ من ژ می زراڤترە ل بەردەم یاسایێ".\nئەندامەکێ گۆڕان ل جڤانا پارێزگەها سلێمانیێ بەحس ل وێ یەکێ ژی دکە، "ئەز نە خودانێ ١٠ ملیۆن دۆلارانم، هەر کەسێ گومانێ دکەت ١٠ هەزار دۆلاران بدەتەمن، گەردەنا وی ئاوابیت بلا نەهـ ملیۆن و ٩٩٠ هەزار دۆلار بو وی بن".\nBy پرس میدیا at 11:57:00 AM


:: AM:10:17:17/10/2019 \nمن كچێكم ناوم "س. ز" تەمەنم 17 ساڵە و قوتابیی پۆلی 11ی ئامادەییم، دوای ئەوەی ماوەیەك بوو لەسەر ئینتەرنێت و تۆڕە كۆمەڵایەتییەكان زۆر حەزم بە خوێندنەوەی شیعر و گوتەی جوان بوو، لەو ماوەیەدا پەیجێك لە فەیسبووك زۆر سەرنجی راكێشام، كە شتی زۆر جوانی بڵاو دەكردەوە دوای ئەوەی بەردەوام هۆگر بووم بە خوێندنەوەی بابەتەكانی.\nبە ماسنجەر لەگەڵ ئەدمینی پەیجەكە یەكترمان ناسی، كە كوڕێكی زۆر قسەخۆش و شیرین بوو، پاشان ئەو پێوەندییە درێژەی كێشا بۆ خۆشەویستی و كوڕەكە وێنەی خۆی بۆ ناردم و منیش وێنەی خۆمم بۆ نارد، دواتر بەڵێنی هاوسەرگیریی پێ دام.\nداوای كرد كە لەگەڵی دەربچمە دەرەوە، بەڵام من نەمدەتوانی و نەدەكرا چەند جاڕیك رەتم كردەوە\n"رۆژ بە رۆژ داوای زیاتری لێ دەكردم ئەوەبوو رۆژێك داوای كرد وێنەی نیمچەڕووتی خۆمی بۆ بنێرم، سەرەتا تووڕە بووم و رازی نەبووم، دواتر بەهۆی شیرینی قسەكانی و خۆشەویستییەكەمان وێنەكانم بۆ نارد، بەڵام رووخسارم دیار نەبوو، دوای ماوەیەكی كەم لە ناردنی وێنەكان داوای كرد كە لەگەڵی دەربچمە دەرەوە، بەڵام من نەمدەتوانی و نەدەكرا چەند جاڕیك رەتم كردەوە". ئەو كچە قوتابییە وای چیرۆكەكەی گێڕایەوە.\nپاشان ئەو كوڕە هەڕەشەی لێ كردم كە ئەگەر لەگەڵی دەرنەچمە دەرەوە وێنەكانم بڵاو دەكاتەوە، بەو هەڵسوكەوتەی تەواو تووشی شۆك بووم، كە من خۆشەویستییەكی زۆرم بۆی هەبوو، بۆیە دووبارە رازی نەبووم، بیریشم دەكردەوە ئەگەر كەسوكارم بەمە بزانن، بێگومان دەمكوژن، ئەوەبوو شەوێك پێی گوتم: ئەمشەو سەعات یەك وێنەكانت بڵاو دەكەمەوە، من وام هەست كرد تەنیا بۆ ترساندن دەیەوێ ئەوە بكات، بەڵام ئەوەی چاوەڕێم نەدەكرد رووی دا، وێنەكانمی بڵاو كردەوە.\nهیچ چارەسەرێك بە مێشكمدا نەدەهات\nئەو شەوە لە من بوو بە تاریكستان و رۆژ هەڵنەدەهات، وام هەست دەكرد ئیتر دەرگاكان بەڕووی مندا داخران و ژیانم كۆتایی پێ هات، چونكە كەسوكارم هەر چۆنێك بیانزانیایە دەكوژرام، نەمدەزانی چی بكەم و ڕوو لە كوێ بكەم، هیچ چارەسەرێك بە مێشكمدا نەدەهات، تا گەیشتمە خراپترین حاڵەتی ژیانم و بڕیارم دا خۆم بكوژم.\nبەیانییەكەی زوو دوای دەرچوونی باوكم و براكانم لە ماڵەوە، نەوتم بە خۆم دا كرد و بەر لەوەی گڕ لە خۆم بەربدەم، دایكم منی بینی رێك چاوەكانی پڕ بوون لە فرمێسك و هاواری بەسەرمدا كرد كە دەمەوێ چی بكەم، بێ هیچ قسەیەكی تر بەبێ دەنگی دەستی گرتم و راستەوخۆ منی بردە بەڕێوەبەرایەتی بەرەنگاربونەوەی توندوتیژی دژی ژنان و خێزان.\nچووینە لای بەڕێوەبەر و دایكم قسەی لەگەڵ كرد و ئەو زۆر بە هێمنی قسەی لەگەڵ كردم و گوێی بۆ گرتم، منیش بەسەرهاتەكەی خۆمم بۆ گێڕایەوە، پێی گوتم كچەكەم ژیانی تۆ زۆر لە كێشەكان بەهادارترە، ئەو كێشەیەی تۆ چارەسەری ئاسانە و هێندە قورس نییە، نەدەبوو بگەیتە ئەو ئاستە، چۆن ژیانی خۆت دەكەیە قوربانی.\nئەوەبوو بەبێ ئەوەی كەسوكارم بزانن، راستەوخۆ پێوەندییان بە كوڕەكە كرد و ئەویش لە ترسان هات و ئامادە بوو، دوای لێكۆڵینەوە لەگەڵی، ددانی بە هەموو شتێك دانا و گوتی تەنیا بۆ ترساندن ماوەی 10 خولەك وێنەكەم بڵاو كردووەتەوە و رەشم كردوونەتەوە.\nمنیش بۆ ئەوەی كەسوكارم بە كێشەكەم نەزانن، سكاڵام تۆمار نەكرد، بەڵام بەڵێننامەیان بە كوڕەكە پڕ كردەوە و كە تا من مابم ئەو وێنانەی كە بۆم ناردووە بڵاو ببێتەوە، لەسەر ئەو هەژمار دەكرێت، سەرجەم وێنە و بەڵگەكانیشیان پێ سڕییەوە و كێشەكە كۆتایی هات.\nتێبینی/ ئەو چیرۆكە لە بەڕێوەبەرایەتی بەرەنگاربوونەوەی توندوتیژی هەولێر وەرگیراوە\nئه‌م بابه‌ته 76559 جار خوێنراوه‌ته‌وه


Курдипедиа - گەریلاکانی هەپەگە و یەژاستا لە گەڤەر لە دژی 2 بیلدۆزەری سەربازیی سوپای تورکیا چالاکیی سابوتاژیان ئەنجامدا و هەر 2 بیلدۆزەرەکە تێکشکێنران\n📝 گەریلاکانی هەپەگە و یەژاستا لە گەڤەر لە دژی 2 بیلدۆزەری سەربازیی سوپای تورکیا چالاکیی سابوتاژیان ئەنجامدا و هەر 2 بیلدۆزەرەکە تێکشکێنران | Группа: курдские документы | Язык статьи: 🏳 کوردیی ناوەڕاست\nگەریلاکانی هەپەگە و یەژاستا لە گەڤەر لە دژی 2 بیلدۆزەری سەربازیی سوپای تورک...\nناوەندی راگەیاندن و چاپەمەنیی هێزەکانی پاراستنی گەل (هەپەگەهەپەگە) بڵاویکردەوە، رۆژی 30ی تشرینی دووەمی 2018 / 9ی سەرماوەز لە گەڤەر لە دژی 2 بیلدۆزەری سەربازیی سوپای تورکیا چالاکیی سابوتاژیان ئەنجامداوە. هەگەپە لەبارەی هێرشە ئاسمانییەکانی سوپای تورکیاشەوە زانیاریی بڵاوکردەوە.\nماوەیەکە سوپای کۆماری تورکیای داگیرکەر لە نێوان گوندەکانی ئالیاوا و کەندالۆکێ لە ناوچەی گەڤەری جۆلەمێرگ دەستیکردووە بە دروستکردنی رێگای سەربازی. هێزەکانمان رۆژی 30ی تشرینی دووەم / 9ی سەرماوەز و لە کاتژمێر 19:40 دا لە دژی 2 بیلدۆزری سەربازی کە لە دروستکردنی ئەوە رێگایەدا کاریان دەکرد، چالاکیی سابوتاژیان ئەنجامدا. بەو هۆیەوە هەر 2 بیلدۆزەکە تێکشکێنران، بەڵام ژمارەی کوژراوان و بریندارانی ئەو چالاکییە روون نەبوویەوە. کۆماری تورکیای داگیرکە لە دوای چالاکییەکە هەرێمەکەی بە چڕی تۆپباران و هاوەنبارانکرد.\nرۆژی 28ی تشرینی دووەمی 2018 / 7ی سەرماوەز و لە کاتژمێر 14:30 دا فڕۆکە جەنگییەکانی کۆماری تورکیای داگیرکەر ناوچەی بابل-یان لە گارەی سەر بە هەرێمەکانی پاراستنی مەدیا بۆردومانکرد. لەو بۆردومانەدا هیچ زیانێکمان نەبوو.\nهەروەها رۆژی 29ی تشرینی دووەمی 2018 / 8ی سەرماوەز و لە کاتژمێر 16:10 دا فڕۆکە جەنگییەکانی سوپای کۆماری تورکیای داگیرکەر ناوچەی شەهید کەنداڵ لە حەفتانینی سەر بە هەرێمەکانی پاراستنی مەدیا بۆردومانکرد. لەو بۆردومانەدا هەڤاڵێکمان شەهید بووە. دواتر زانیاری لە بارەی ناسنامەی ئەو هەڤاڵە شەهیدەمان بۆ رای گشتی بڵاو دەکەینەوە.\n#هەپەگە | #01-12-2018 |\n📅 Publication date: 01-12-2018\n➕ Добавил (Hawrê Baxewan) на Dec 1 2018 3:24PM\n👌 Эта статья была рассмотрена и выпущена (Hawrê Baxewan) на Dec 1 2018 7:09PM\n✍ Этот пункт недавно дополнено (Hawrê Baxewan) на: Dec 1 2018 3:25PM\n👁 Этот пункт был просмотрен раз 948


وەزارەتى خوێندنى باڵا و توێژینەوەى زانستى فەرمانبەر و هاووڵاتیانى هەرێمى کوردستان ئاگادار دەکات، کە وڵاتی چین ژمارەیەک کورسی خوێندنى باڵا- ماستەر پێشکەش بە هەرێمی کوردستان کردووە بۆ ساڵى خوێندنى (٢٠١٩-٢٠٢٠) بەم شێوەی خوارەوە، بۆیه داوا له خوازیاران ده‌که‌ین، ئه‌وانه‌ی مه‌رج و رێنماییه‌کانیان تێدایه داواکاری پێشکه‌ش بکه‌ن.\nتێبینی: وەزارەتى خوێندنى باڵا و توێژینەوەى زانستى تەنها پشتگیری ماستەری دوو ساڵە دەکات.\n1.پێشکەشکار دەبێت هاووڵاتی هەرێمی کوردستان بێت.\n2.پێشکەشکار ئەگەر فەرمانبەر یا مامۆستا بێت لە دامه‌زراوه‌یه‌کی حکومەتی هەرێمی کوردستان، دەبێت بە لایەنی کەم دوو ساڵ خزمەتی هەبێت لە پاش بە دەستهێنانی دوایین بڕوانامە. واتا لە دوای بە دەستهێنانی دواین بڕوانامە، دەبێت پێش (١-٥-٢٠١٧) دەست بەکاربوبێتەوە یا دامەزرابێت.\n3.دەبێت کۆ نمرەی بەکالۆریۆسی لە (٦٥٪) کەمتر نەبێت، ئەو بەڕێزانەی کە ئەنجامەکانیان بە پلە (مام ناوەند، باش، زۆرباش، نایاب) لە بڕوانامەکانیان نوسراوە، دەبێت لە لایەنی پەیوەندیدار بیگۆڕن بۆ نمرە (بۆ نموونە ٦٥)، بە پێچەوانەوە دواجار لە وەزارەته‌که‌مان کاری لەسەر ناکرێت.\n4.دەبێت تەمەنی لە ٤٥ سال زیاتر نەبێت. (لە دایکبووانی رۆژی ١-١-١٩٧٤ و بەرەو سەرەوە)\n5.دەبێت پێشکەشکار بە لایەنی کەم ئاستی زمانی ئینگلیزی (٥) IELTS یان هاوتاکەی لە تاقیکردنەوە ستانداردەکانی دیکەی توانستی زمان کە بریتین لە (Pearson و IPT TOEFL ) (خشتەی بەراوردکاری هاوپێچە)\n6.داواکار دەبێت لە هەمان بواری خۆی داواکاری بۆ بەرنامەی ماستەر پێشکەش بکات. (واتا بەکالۆریۆس و ماستەرەکەی لە هەمان بوار بێت)\n7.کاندیدی سەرکەوتوو ئەگەر دامەزراو بێت، ئەوا لە لایەن وەزارەتی پەیوەندیدار تەنها مۆڵەتی خوێندندنی پێدەدرێت واتا بە مووچەی بنەڕەتی و دەرماڵە جێگیرەکان.\n8.کاندیدی سەرکەوتوو سەرجەم خەرجییەکانی کرێی خوێندن و بژێوی ژیان و کرێی هاتوچۆوی لەلایەن حکومەتی چینی میللی بۆ دابین دەکرێت. (بۆ زیاتر ووردەکاری تکایە پەیوەندیی بە بەڕێز تشینگ شینگ، کونسوڵی ئابوری و بازرگانی لە کونسوڵگەری گشتی کۆماری چینی میللی لە هەولێر لە رێگەی ئیمێل: erbil@mofcom.gov.cn) ژمارە تەلەفۆن:(٠٧٥١٢٣٤٥٦٢٦) بکرێت.\n9.دوا مۆڵەت بۆ پێشکەشکردن ڕێکه‌وتی (٢٥-٦-٢٠١٩)یه.\nیه‌که‌م/ پێداویستیه‌کانی تایبه‌ت به وه‌زاره‌تی خوێندنی باڵا و توێژینه‌وه‌ی زانستی\nئەو بەڕێزانەی کە مەرج و رێنماییەکانی ئەم سکۆله‌رشیپه دەیانگرێتەوە، تکایە ئەم دۆکیۆمێنتانەی خوارەوە بۆ وەزارەتەکەمان بە دەست بە دوو فایل (یەکێکی کۆپی و یەکێکی ڕەسەن) لە کاتی دیاریکراو پێشکه‌ش به وەزارەتی خوێندنی باڵا و توێژینه‌وه‌ی زانستی- بەڕێوەبەرایەتی پەیوەندییەکان بکەن، که تەنها ڕۆژانی (٢٣ و ٢٤ و ٢٥-٦-٢٠١٩) فایله‌کان وەرده‌گیرێ.\n１.پڕکردنەوەی فۆرمی تایبەت بە زانیاریەکان وەک ئەوەی کە لە فایلی هاوپێچی هاتووە.\n２.بۆ ئەو بەڕێزانەی کە دامەزراون لە دامه‌زراوه‌کانی حکومەتی هەرێمی کوردستان، تکایە نووسراوی فەرمی لاری نەبوونمان لە فەرمانگەکەی خۆتان بۆ ڕەوانە بکەن وەک ئەوەی کە لە فایلی هاوپێچی هاتووە، گرنگە نووسراوەکە ئاڕاستەی وەزارەت کرابێت و ئەم زانیاریانەی خوارەوە لە خۆ بگرێت:\n３.بۆ ئەو بەڕێزانەی کە دانەمەزراون، تکایە کارتی زانیاری یا پشتگیری موختاری گەڕەک لەگەڵ بەڵێننامە وەک ئەوەی لە فایلی هاوپێچ هاتووە، گرنگە ئەم زانیاریانەی خوارەوە لە بەڵێننامەکە هەبێت:\nلە هیچ دامه‌زراوه‌یه‌کی حکومەت دانەمەزراوە.\n４. بڕوانامەی زانکۆ کە کۆنمرە تیایدا ئاماژەی پێکراوە، وەک ئەوەی لە فایلی هاوپێچی هاتووە، ئەگەر لە بڕوانامەکە ئاماژە بۆ کۆنمرە نەدرابوو، واتا تەنها بە پلە (باش، مام ناوەند، زۆر باش، نایاب) ئاماژەی پێدرا بوو، ئەوا لەلایەن لیژنەی پەیوەندیدار کاری لەسەر ناکرێت، بۆیە دەبێت ئەم بەڵگەنامەیە لەگەڵی هاوپێچ بکرێت، کە ئەژماری کۆنمرەی بۆ کراوە.\n５.کۆپی پاسپۆرت، هەروەک لە فایلی هاوپێچ ئاماژەی پێکراوە\n６.بەڵگەنامەی ئاستی زمانی ئینگلیزی کە کاتەکەی بە سەرنەچووبێت، وەک ئەوەی ئاماژەی پێکراوە.\nتکایە تەواوی ئەم بەڵگەنامانەی سەرەوە بە دوو فایل (ڕەسەن و کۆپی) بە دەست پێشکەش بە بەڕێوەبەرایەتی پەیوەندییەکان لە دیوانی وەزارەتی خوێندنی باڵا و توێژینەوەی زانستی بکەن لە ڕۆژانی ٢٣ و ٢٤ و ٢٥-٦-٢٠١٩.\nبە هیچ شێوەیەک فایلی ناتەواو پرۆسێش ناکرێت.\nدووه‌م/ پێداویستیه‌کانی تایبەت بە کونسوڵگه‌ری کۆماری چینی میللی\nئەو بەڕێزانەی کە مەرج و ڕێنماییەکان دەیانگرێتەوە، بەپێی مەرج و ڕێنمایی و داواکاری هەر زانکۆیەک، تەواو ئەو داواکاری و بەڵگەنامەکانه لە فایلێک بە جیا لەگەڵ فایلەکەی وەزارەت لە ڕۆژانی (٢٣ و ٢٤ و ٢٥-٦-٢٠١٩) پێشکەش بە وەزارەتەکەمان/ بەڕێوەبەرایەتی پەیوەندییەکان بکات.\nبۆ زانینی مه‌رج و ڕێنماییه‌کانی هه‌ر زانکۆیه‌ک تکایه په‌یوه‌ندی بکه‌ن به به‌ڕێز:\nKISSR - Newsroom: Jun 09 2019 09:22 AM / Hallkawt Zangana


Deprecated: Methods with the same name as their class will not be constructors in a future version of PHP; MagicSlideshowModuleCoreClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magicslideshow.module.core.class.php on line 26 Deprecated: Methods with the same name as their class will not be constructors in a future version of PHP; MagicToolboxParamsClass has a deprecated constructor in /storage/content/40/1004740/lawan.org/public_html/plugins/system/magicslideshow/magicslideshow_classes/magictoolbox.params.class.php on line 68 بەشداری نوێنەری یەکیەتیی لاوان لە سمیناری دەستەی بەڕێوەبەری رێکخراوەکانی ئەندام لە IUSY\nیەک شەممە١٥ - پوشپەڕ - ١٣٩٩١٠:٥٥\nSunday05 - 07 - 202008:25\nرۆژی پێنجشه‌ممه رێكه‌وتی ١٤ی جولای ٢٠١٦ی زاینی سمینارێكی دوو ڕۆژه له ژێر ناوی ئه‌مڕۆ و داهاتووی سۆسیال دێمۆكرات له لایه‌ن رێكخراوی لاوانی ئینترناسیۆنال سۆسیالیسته‌وه و به هاوكاری لاوانی سۆسیال دێموكراتی سوید بە ئامادەبوونی بەڕێز رۆژین ئەشرەفی بەرپرسی پێوەندییە نێونەتەوەییەکانی یەکیەتیی لاوان لە دەرەوەی ولات، به‌ڕێوه‌چوو.\nنوێنه‌ری یه‌كیه‌تی لاوانی دێموکراتی کوردستانی ئێران لەو سمینارەدا تیشكی خسته سه‌ر بارودۆخی لاوان و رۆژنامه‌وانان لە کوردستانی ئێران و رێژه‌ی زۆری ئێعدام و دەستگیری چالاکانی سیاسی و مەدەنی له وڵاتی ئێراندا.\nرۆژی یەکەمی سمینارەکە لە پێنج بڕگەدا بەڕێوەچوو کە ناوەڕۆکی باسەکان بریتیبوون لە '' باسێك له سه‌ر دۆخی هەنووکەی سۆسیال دێموكرات، باسێك له سه‌ر توێژی كرێكار، یه‌كیه‌تیه سینفیه‌كان و و ڕۆڵ و ئه‌ركه‌كانیان له كۆمه‌ڵگادا، پیشاندانی فیلمه‌كی دێكۆمێنتاری له سه‌ر مێژووی بریتانیا و سۆسیال دێمۆكرات له وڵاته‌دا.\nباشان دابه‌شکردنی به‌شداربووان به سه‌ر چوار گرووپدا و دیاری كردنی چەند بابه‌تێكی جیاواز بۆ هه‌ر یه‌ك له‌و گرووپانه كه دوای توێژینەوە هەرکام لە گرووپەکان باسێکی تایبەتییان پێشکەش کرد''، کۆتایی رۆژی یەکەمی سمینارەکە باسێك بوو له‌سه‌ر روانگه‌ی لاوان و چۆنیەتی به‌ره‌نگاربوونه‌وه‌یان له‌گه‌ل كێشه‌كان.\nلە رۆژی دووهەمی سمینارەکەدا کۆمەڵە پرسێک خرانە بەردەم بەشداربووان و رای ئەوانیان لەسەر بابەتەکان وەرگرت کە پرسەکان بریتی بوون له '' ئامانج و رۆڵی سۆسیالیست ئینترناسیۆنال، كێشه‌كانی سه‌ر رێگای سۆسیالیست ئینترناسیۆنال، ئه‌و رێكخراوانه كامانه‌ن كه پێویسته ئینترناسیۆنال سۆسیالیست په‌یوه‌ندییان پێوه بكات؟ و ... ''.\nسمینار پاش دوو رۆژ کاری بەردەوام کۆتایی بە کارەکانی هات.


خێڵەکانی ئەنبار سەمای چۆپی دەکەن دوای دەرپه‌ڕاندنی داعش\nعێراقییەکان دووبارە دەتوانن خۆشی لە سەمای نەریتی و كه‌ژاوه‌ی هاوسەرگیری و مۆسیقا ببینن کە پێشتر لەلایەن داعشەوە قەدەغەکرابوون.\nسەیف ئەحمەد لە ئەنبار\nپیاوانی عێراقی سەمای نەریتیی چۆپی دەکەن لە ئاهەنگێکی هاوسەرگیرییدا بەمدواییانە لە ئەنبار. [سەیف ئەحمەد / دیارونا]\nئەو شارۆچکانەی ئەنبار کە بەمدواییانە لەدەست رێکخراوی "دەوڵەتی ئیسلامی" (داعش) رزگارکراون سەمای ئاهەنگگێڕانیان بۆ گەڕایەوە، وەك چۆپی، شێوازێكی دەبکەی عێراقی، کە پێشتر گروپەکە لە ناوچەکانی ژێردەستی خۆیدا قەدەغەیکردبوون.\nبەڕێوبەری پۆلیسی ئەنبار، لیوا هادی کەسار رەزیج، بە دیارونای وت: "داعش لەو ناوچانەی کە داگیریکردبوون هەمووشتێکی قەدەغەکرد، بەڵام لەئێستادا رزگارکراون، سوپاس بۆ هەوڵ و قوربانییەکانی هێزە عێراقییەکان."\nوتی: "دۆخی ئەمنی سەقامگیرە لە هەموو یەکە کارگێڕییەکانی ئەنباردا کە داعش لێیان دەرپەڕێنراوە."\nرەزیج وتی لەئێستادا بۆنەی هاوسەرگیری و ئاهەنگی دیکە وەك پێشتر ئەنجامدەدرێن، بە سەمای نەریتیی چۆپیەوە وەك ئاماژەیەكی رزگارکردن.\nچۆپی سەمایەکی جەماوەریی بەدەوییە و بەشێوەیەکی نەریتیی لە هاوسەرگیری و بۆنەی ئاهەنگێڕانی دیکەدا دەکرێت. بەدەستگرتن، سەماکاران پێکەوە لە ریزێکدا دەجوڵێن، یان بەشێوەی بازنەیی، پێیان دەدەن بە زەویدا بەدەم ئاوازەکەوە.\nئەندامی ئەنجومەنی پارێزگای ئەنبار، محەمەد یاسین، بە دیارونای وت خێڵەکانی ئەنبار چەندین نەریتیان هەیە لەکاتی ئاهەنگێڕاندا.\nله‌وانه سەمای چۆپی و كه‌ژاوه‌یه‌كی نه‌ریتیی هاوسەرگیریی، زەففە، کە "چەندین ئۆتۆمبیل ئاهه‌نگێڕه‌كان هەڵدەگرن و بە شەقامەکاندا دەسوڕێنەوە".\nیاسین وتی پێشئەوەی لە 2014 داعش ئەنبار داگیربکات، خەڵکی پارێزگاکە ئاهەنگەکانیان لە گوندی گەشتیاریی حەبانیە ده‌گێڕا، "بەڵام ئێستا خێزانە ئاوارەکان لە بیناکانیدا نیشتەجێبوون و هەموو ئاهەنگەکانی ئەوێ دواخراون."\nوتیشی هەرکاتێك خێزانە ئاوارەکان گەڕانەوە بۆ ناوچە ئازادکراوەکانیان، گوندەکە دەرگاکانی دەکاتەوە بۆ دووبارە ئاهەنگێڕان.\nوتی هاوکات "هێزە ئەمنییەکان بۆنەكانی ئاهه‌نگگێڕان و گردبوونەوەكان له هێرشی گروپە تیرۆرستییەکان دەپارێزن".\nسەرۆکی ئەنجومەنی خێڵەکی ئەنبار، شێخ تورکی عاید شەممەری، بە دیارونای وت: "سەمای چۆپی نەگۆڕێکی دابونەریتی خێڵەکییە. داعش هەڕەشەی لە هەر کەسێك دەکرد کە ئەم سەمایەی ئەنجامبدایە یان گۆرانیی بوتایە و گوێی له مۆسیقا بگرتایە."\nوتی: "ئەو چاخە و ئایدۆلۆژیای داعش تێپه‌ڕین. ئێستا ژیان دووبارە ئاساییە لە ئەنبار، چونکە خەڵکی دەتوانن ئاهەنگ بگێڕن بەبێ بەربەست."\nمۆسیقا دەگەڕێتەوە بۆ ئەنبار\nزوهه‌یر عانی، 38 ساڵ، کە خەڵکی شارەکەیە، وتی: "ژیان لە رەمادی ژێردەستی داعشدا بوونی نەبوو. کوشتار و سەربڕین هەبوو بەبێ هیچ هۆیەك ئەوەنەبێت گەنجان گوێیان لە گۆرانی دەگرت یان مۆبایلەکانیان بەکاردەهێنا."\nوتی ئێستا شەقامەکانی رەمادی و شارەکانی دیکەی پارێزگاکە پڕن لەو خەڵکانەی ئاهەنگی هاوسەرگیری، مارەبڕین، سەرکەوتنی ئەکادیمی و بۆنەی تایبەت دەگێڕن، وتیشی تەپڵی ئاهەنگێڕان دەتوانرێت لەدوورەوە ببیسترێت.\nدانیشتوویه‌كی فەلوجە، مەیسەم عەبدولجەبار، 40 ساڵ، وتی: "گروپە تیرۆرستییەکان، لەهەر رەنگێك بن، نایانەوێت خەڵکی عێراق بژین. داعش هەوڵیدا هەرچی شتی جوان هەیە تێکیبشکێنێت."\nوتی گروپەکە ستۆدیۆكانی تۆمارکردنی تێکشکاند و ئەو دوکانانەی تەقاندەوە کە دەتوانرا ئامێری مۆسیقای لێبکڕدرێت یان بەکرێ بهێنرێت.\nجومەیلی وتی بەڵام ئاماژەكانی به‌خته‌وه‌ری دووبارە لە شەقامەکاندا دەبینرێن. "ئێستا دەتوانین لەگەڵ خەڵکی تردا ئاهەنگ بگێڕین، لەکاتێکدا پێشتر ته‌نانه‌ت رێگەمان پێنەدەدرا ئاهەنگی هاوسەرگیریش لە فەلوجە بگێڕین."\nمۆدێلکارانی عێراق خۆیان لە رۆژگاری رەشی داعش رزگاردەکەن بە نمایشێکی جلوبەرگ لە هاوینەهەواری حەبانیە کە دیزاینی نەریتی و مۆدێرنی تێدایە.\nشاری گەشتیاریی دەریاچەی حەبانییەی ئەنبار کرایەوە\nشوێنە گەشتیاریەکە بۆ گەشتیارانی سەرانسەری عێراق کرایەوە دوای چوار ساڵ لە داخستنی لە سەردەمی داعش و ئەو کاتەدا كه ئاوارەکانی لێبوون.\nدوای داعش، ژنانی ئەنبار دەردەکەون\nددوای چەندین ساڵ لە کۆتوبەند لەژێر فەرمانڕەوایی داعشدا، ژنانی ئەم پارێزگایەی ئەوپەڕی خۆرئاوای عێراق جارێکی دیکە شۆفێری دەکەن و بەدوای خولیای هونەری دەکەون.


پارێزگار لەگەڵ میدیاكاران كۆدەبێتەوە\nپارێزگای سلێمانی 2020-04-20\nپارێزگاری سلێمانی لەگەڵ نوێنەری دەزگاكانی راگەیاندن كۆدەبێتەوە و سوپاسیان دەكات بۆ بەدەمەچوونی دەزگاكانی دەوڵەت لە سەرخستنی رێكارەكانی خۆپارێزیی لە كۆرۆنا.\nڕۆژی یەكشەممە 19/4/2020، د. هەڤاڵ ئەبوبەكر پارێزگاری سلێمانی، لە دیوانی پارێزگادا بە ئامادەبوونی بەڕێز قائیمقامی قەزای مەڵبەندی سلێمانی لەگەڵ بەڕێوەبەر و نوێنەری دەزگا و كەناڵ و ئۆفیسەكانی كەناڵە تەلەفزیۆنییە ئاسمانییەكاندا كۆبوەوە.\nلە كۆبوونەوەكەدا هەنگاو و ڕێكار و قۆناغەكانی بەرەنگاربوونەوەی كۆرۆنا خرانەڕوو، سوپاسی دەزگا و كەناڵەكانی ڕاگەیاندن كرا، كە بە گیانێكی بەرپرسیارانەی نیشتمانیانە ڕۆڵێكی گەورەیان لە بەرەنگاربوونەوەی كۆرۆنا و خۆپارێزیی هاووڵاتیان و سەرخستنی ڕێكارەكانی فەرمانگەكانی دەوڵەتدا هەبووە.\nئاماژە بەوەش كرا ئێستا كە پارێزگای سلێمانی دەچێتە قۆناغێكی نوێوە، ئەركی هەمووانە لەگەڵ بڵاوكردنەوەی گیانی خۆپارێزیی و پابەندیی و پاراستنی ئارامیی و تەندروستیی تاك و گشتیی هاووڵاتیاندا كار بۆ كردنەوەی دەرفەتی زیاتر بۆ باشتركردنی بژێویی و ژیانی هاووڵاتیان بكەن.\nئەم پرۆسەیەش هەموو بەرنامە و پلانێكی شیاوی بەپێی كات و قۆناغ و ئاماژە تەندروستییەكان لەلایەن لیژنەی باڵای ئۆپراسیۆنەكانی پارێزگای سلێمانی بۆ بەرەنگاربوونەوەی كۆرۆناوە بۆی دانراوە، هەموو لایەك دڵنیا كرایەوە كە هەر هەنگاوێك پەیوەستە بە تەندروستیی و ژیان و ئابووریی گشتیی و پێویستی بە پابەندیی و خۆڕاگریی و كاتی دیاریكراوی خۆی هەیە، بۆ ئەوەی نەگەڕێینەوە چەقی مەترسییەكان.\nكار بۆ خستنەوەگەڕی پرۆژەكان دەكرێت\nبەیانی ژمارە (52)ی وەزارەتی ناوخۆ\nگەشتی نێوان توركیا و سلێمانی دەست پێدەكاتەوە\nپارێزگار بەشداریی كۆبوونەوەی ئەنجومەن دەكات\nپارێزگارەكانی كوردستان كوردستان سەردانی بەغداد دەكەن


کەرتی گشتی تاوانبارە ! | Denegkan\nHome گشتی کەرتی گشتی تاوانبارە !\nکەرتی گشتی تاوانبارە !\nPosted By: ڕزگار عومه‌رon: January 03, 2016 In: گشتیNo Comments\nکێشەیەکی بنەڕەتی کە دێتە بەردەم ڕەخنەگرتن لە سیستەمی ئابوری کوردستان ، تێکەڵ بوونی ئاراستەکانە چ لە ڕووی ڕەخنە چ لە ڕووی پێشوازی لە ڕەخنەکان . ئەگەر بتەوێ ڕەخنە لە سیاسەتی نەوت بە تایبەتی و سامانی سروشتی بگری بە گشتی ئەوا پێشوازیە هەرە باوەکە ئەوەیە کە تۆ کەسێکی ئەنتی پارتیت .\nئەگەر ڕەخنە لە ” بازاڕی ئازاد” بگریت و پێت ڕەوا نەبێت کۆمەڵگەی کوردستان ببێتە کۆمەڵگەیەکی ” بەرخۆر، کۆمەلگەی ئیستیهلاکی ” ئەوا دەنگدانەوە چاوەڕوانکراوەکە ئەوەیە کە سەردەمی مۆدیلی سۆڤیەت بەسەرچووە لێ گەڕێن خەڵك ، بەڵیندەر ، سەرمایەدارە خۆماڵی و بێگانەکان ، خزمەت بکەن !\nزۆر نموونەی تری پەرچەکرداریتری ئامادەکراو یان بە بەرنامە چاوەڕێ ی ڕەخنەیە لە سیستەمی ئابوری کوردستان . بەڵام ، لە هەمووی کوشندەتر ڕەخنەیە لە گەندەڵی ، ئەم جۆرە لە ڕەخنە بۆتە ڕەخنەی ” هەموان ” لە سیستەم ، هاوڵاتی ئاسایی ، پاڵەوانە گەندەلەکان خۆیان ، میدیا هەمووی بەیەکەوە سوپایەک پێک دێنن لە بەرەی دژە گەندەڵ بێ ئەوەی گەندەلی سانتیمێك پاشەکشەی کردبێت لە 20 ساڵی ڕابردوو .\nڕەخنە لە ئابوری کوردستان دەبێ بگەڕێتەوە سەر ڕێچکە ئەسڵەکەی خۆی ، گەندەڵی ناتوانێ ببێتە ناسنامەی ئابوری کوردستان بەڵکو دەکرێ وەکو یەکێک لە سیماو خۆ دەرخستنەکان ، ڕەنگدانەوەی تەوزیفی پۆست و دەسەڵاتی سیاسی مامەڵەی لەگەڵ بکرێ ، کە ئەمەش ئاکارێکە لە کۆمەڵێ ئاکاریترو نەك تاقە شێواز .\nسیستەمی ئابوری کوردستان ، لە سالێ 1991 وە بەر لە هەر پێناسەیەك لە مامەڵە کردنی لە گەڵ موفرەداتی سیستەمی بەرهەمهێنان ، شێوازی بازرگانی ،سیستەمی تاڵانی ، لە ڕووی کۆمەڵایەتیەوە ئیش لەسەر تێك شکاندنی ” بەهاو پێوەرە” کانی کۆمەڵگە دەگا ، سەرکەوتوش بووە لە تێك شکاندنی بەشێکی زۆری ئەم بەهاو پیوەرانەوە شوێن گرتنەوەیان بە بەهاو پێوەریتر کە توانیویەتی کۆمەڵگە بکاتە دیلی دەستی ئەو شیکردنەوانەی کە قبوڵی هەموو شتێکی ئەو سیستەمەی لا ئامادەیەو ، زیاد لەوەش توانی کۆمەڵگە بەوە ڕابێنێ کە مەینەتیەکانی ئەم سیستەمە وەکو ڕوداوی سروشتی ژیانی خۆیان سەیر بکەن و نەك وەك ئەنجامی شێوازی کارکردنی ئەو سیستەمە .\nدەوڵەمەند بوونی خێرا کە دەگەمەنن لە ئەزمونی دەوڵەت و شوێنیتری دونیا، دەرکەوتنی دەیان کەسایەتی ئابوری تازە ، دەوڵەمەنتر بوونی کەسایەتیە کۆنەکانی ئابوری هەمووی وەکو سەرکەوتن و پێشەنگ بوونی مۆدیلی ئابوری کوردستان پێناسەی بۆ دەکرا بە شێوەیەکی فراوان تەنانەت تا ناوەڕاستی 2014 هەمووی وەکو موژدەی سبەینێ و داهاتویەکی باشتر خۆی لە زەین و لە مامەڵەی ڕۆژانەی خەڵک بەرهەم دەهێناوە .\nکار گەیشتە ئەوەی فشارێکی زۆر لە ناو هەرێمەوە لە ڕێگای کەس و کار ، پێگەی کۆمەڵایەتی ، لەسەر پەناهەندەی کورد لە دەرەوە دروست بێت کە بۆچی نایەنەوە ؟ لە ساڵی 2003 تا 2013 زۆرترین ژمارەی پەناهەندەی کورد گەڕانەوە هەرێم ، بەشێکیان بەهەرەمەند بوون لەو گەڕانەوەیە ، بەشێکیان وەکو باقی خەڵک دەستکەوتێکی دیاریکراویان بە دەست نەهێنا لە ڕووی پایەی ئابوری . کێشەکە لێرە کە پێویستی بە تێرامانە داتای وردی ئەو کەسانە نیە کە لە گەڕانەوەیان بۆ کوردستان سودی ئابوریان بینی ، بەڵکو ئەو پەیامە ، ئەو یۆتۆبیا موگناتیسە بوو سەبارەت بە ژیان و سیستەمی ئابوری و سیاسی لە کوردستان کە ئەوەندە بە هێز بوو توانی بە ئاسانی لە شکرێک لە خەڵکی دەرەوە بهێنێتەوە بۆ کوردستان . ئەم پەیامە ئەم یۆتۆبیایە تەمەن 10 ساڵیە بە هێزیەکەی تەنیا ڕوو بە دەرەوە نەبوو بەڵکو لە ناوەوەش تەوقێکی خۆبەخشانە بوو کە ڕێگری لە کۆچ بکا ، تەوژمی کۆچی راگرت ، کاتێك یۆتۆبیاکە کاڵ بووە بینیمان تەوژمی کۆچ چی کرد .\nئاشکرایە ؛ کە هەرێمی کوردستان بە کۆڵێك قەیران ساڵی ٢٠١٦ دەست پێکردووە ، ئاماژەکان نائومێدیەکی زۆری تێدایە سەبارەت بە ڕێگاچارەی قەیرانەکان . مانۆری سیاسی گەورە لە ئارادایە بۆ پەردەپۆش کردنی ئەو قەیرانانە بە موغامەرەی سیاسی ناوخۆ یان هەرێمیی . شان بە شانی ئەم مانۆرە سیاسیانە شەپۆڵێك لە بانگەوازی ” چاکسازی ” دەستی پێکردووە ، کە هەندێکیان لە شێوازی ( تەرشیق) کردنی وەزارەتەکان ، کەمکردنەوەی خەرجیەکانی سەرۆکایتیەکان ، بڕینی موچە بالاکان ، هەوڵدان بۆ بڕینی موچە نزەمەکانیش بە تایبەتی ئەو ( ٦٠ ) هەزار کەسەی کە کەمدرامەترین توێژەکانی کۆمەڵگە پێك دەهێنن و لەسەر وەزارەتی کاروباری کۆمەڵایەتین و ٤ مانگ جارێك ( ١٥٠٠٠٠) هەزار دینار وەردەگرن بە بیانوی دۆزینەوەی ئەوانەی ئیستیغلالی ئەم مەعاشە دەکەن !\nئەو ڕەخنەو بانگەوازانەی کە بە ناوی چاکسازی بەرزبۆتەوە ، چەند بیرۆکەیەکی لە خۆی گرتووە ، چەشنی بارکردنی بەشی زۆری ئۆباڵی ئەم قەیرانانە بە سەر بوونی ( کەرتی گشتی ) و بوونی ژمارەیەکی زۆری فەرمانبەری حکومی . بیرۆکەی فرۆشتنی وەزارەتەکانی حکومەت بە کەرتی تایبەت ڕەونەقترین تێزە کە حکومەت و بەشێک لە میدیای سێبەر وەکو فریاد ڕەسی قەیران وێنای دەکەن . ئایا کەرتی گشتی ئەم هەموو مەینەتەی بە سەر خەڵکی کوردستان هێناوە ؟ یان ئەم بیرۆکەیە هەلقوڵاوی هەمان ئەو عەقڵ و بەرژەوەندەیە کە کۆمەڵگەی کوردستانی بەم ڕۆژە گەیاندولە ئێستاشدا دەیانەوێ ئەزموونی یۆنان و ئیسپانیا بەسەر خەڵکی کوردستان تاقی بکەنەوە ، بە تایبەتی لە هەڕاج کردنی کەرتی گشتی .\nکەرتی گشتی لە کوردستان بە دەست زۆر مەینەت دەناڵێنێ ، نەك لەبەر ئەوەی ” کەرتی گشتیە ” بەڵکو لەبەر ئەوەی لە ٢٣ ساڵی ئەزمونی حوکمڕانی یەك ستراتیژ لە پشتی ئیدارە کردنی بووە ، کە هیچ پەیوەندی بە تازەکردنەوەو گەشەپێدان نەبووە ، بەڵکو بریتی بوو لە لاواز کردن و بێ شەخسیەت کردنی ئەم کەرتەو لە هەمووشی گرنگتر ئیستیغلال ئەم کەرتە بووە بۆ تەماحیەکانی کەرتی تایبەت .\nپڕ کردنی کەرتی گشتی بە فەرمانبەر، بۆ ڕاگرتنی بەڵانسی بەرژەوەندیە حیزبیەکان و دابەش کردنەکانی پۆستەکان بوو لەسەر بنەمای دابەش کردنی چانسەکانی کەرتی گشتی ، نەك لەسەر بنەمای ستراتیژو پلانی پێویستیەکانی کۆمەڵگە ، ئەم دەردە وەکو ڕستەیەک لە وتارێکێدا زۆر سادە تێدا بەرگوێ ، بەڵام لە واقیعی تاڵی ئابوری کۆمەڵگە لە درێژی ٢٣ساڵدا تەرجومە دەکرێ بە چاندنی گەرای قەیران کە لە ٢٠٠٣ تا ٢٠١٣ گەیشتە ئەوپەڕی لوتکەی خۆی .\nئێستا دەنگۆی هەراج کردنی گشتی بە تایبەتی وەزارەتە خزمەتگوزاریەکان سەداکەی زۆر بەهێزەو پێدەچێ ئێمە لە داهاتویەکی نزیکدا ببینین بە هەمووان پەلاماری گشتی بدەن ، بە تایبەتی ئیلیەتی سیاسی فەرمانڕەوا ، وەکو ئەوەی ئەمە میرات بێ ئەوان سەرپشک بن لە دیاریکردنی چارەنوسی ئەم میراتە . لە نێو ئەم سەدایەشدا وەرگرتنی قەرز لە بانکە نێو دەوڵەتیەکان و ڕازی بوون بە مەرجەکانیان وەکو بەشی دووەمی ئەم پاکێجە دێتە پێشەوە نموونەی ئەو مەرجانەی کە ئێستا بانکی نێو دەوڵەتی بۆ حکومەتی عێراق دایناوە ، چەشنی ئەوەی کە نابێ تا ٣ سالێتر حکومەت کەس دامەزرێنێ و خزمەتگوزاریە سەرەکەیەکان کەم بکرێتەوەو یان لە هەندێ بڕگەدا هەر نەمێنن ، ئەم مەرجانەش کە تا ئاستی بەشداری لە داڕشتنی پلانی ساڵانە دەروا تەنیا بۆ پێدانی کەمتر لە ٢ ملیار دۆلارە !\nفرۆشتنی کەرتی گشتی ، خەونی سەرجەم ئیلیەتی سیاسی فەرمانڕەوا بووە لە ٢٣ ساڵی ڕابردوو . بەڵام بۆ لە ئێستادا ئەم خەونە وەکو واقیعێکی سەپێنراو ، وەکو بەلەمی فریادڕەس خۆ دەنوێنێ و بەهێزێکی زیاترەوە دێتەوە مەیدان ؟ چەند هۆکارێکی گرنگ لە پشتی ئەم هاتنەوە بە هێزەدایە کە سیاسی و ئابوری سایکۆلۆژی بەیەکەوە گرێ دەدات کە لێرەدا ئەوەندەی دەرفەت بێت لێرە لە سەری دەدوێین . دەسەڵاتی سیاسی نەك لە کوردستان بەڵکو لە هەموو شوێنێکی دونیا کاتێك یۆتۆبیاکەی فەشەل دێنێ ، دەست ودامێن دانانیشێ بەڵکو بە دوای چاندنی وەهمێکیتر ، یۆتۆبیایەکیتر هەنگاو دەنێ . زەمینەی ئەم وەهمە لە بارە چونکە :\nیەکەم / ئەو هێزە سەرەکیانەی لە گۆڕەپانەکەن بە هەموو ناکۆکیەکانی نێوانیان هەموویان دوژمنی کەرتی گشتین بە تایبەتی کاتێک لە توێ ی ٢٣ ساڵدا ئیشیان بەو کەرتە نامێنێ و خۆیان لە بارودۆخێك دەبینین کە سایزی قازانجەکانیان لە ڕێگای میکانیزمەکانی کەرتی تایبەت زۆرترو خێراتر دەبێت .\nدووەم /لەکاتی قەیراندا دەبێ شەیتانێک ” تاوانبارێك ” بدۆزیتەوە کە ئەوەندە بێ خاوەن بێ بە ئاسانی هەموو شکستەکەی بەمل دابێنی وبتوانی بیکەیتە کەیسێک بۆ پەردەپۆش هۆکارە سەرەکیەکان ، ئەم تاوانبارە ” کەرتی گشتی ” خاوەنە ئەسڵیەکە بریتیە لە هاوڵاتیان ، کۆمەڵگە ، بە تایبەتی چینە نەدارەکانی کۆمەڵگە . بەڵام لە ڕووی ڕێکخستنی کۆمەڵایەتی و ڕێکخراوەیی کۆمەڵگە بە گشتی و هاوڵاتیانی چینەکانی خوارەوە ترسناکترین دۆخی پەرش و بڵاوی سیاسی و ناڕێکخراوەیی لە مێژودا بەسەردەبەن . هۆشیاری و بیرتیژی سیاسی ئەوەندە قوڵ و بێهێزە کە هەست کردن بەوەی کەرتی گشتی و موڵکەکانی حکومەت مولکی کۆمەڵگەیە ئاسەوارێکی زۆر تەنکی ماوە.\nسێیەم:/ پرسیارێك کە دێتە پێشەوە ئەوەیە، کاراکتەرەکانی کەرتی تایبەت کێن، ئەو کاپیتالیستە کوردانە کێن کە بڕیارە کەرتی گشتی بکڕنەوە؟ وەڵامی ئەم پرسیارە ئەوەندەی پێویستی بە بیرهێنانەوەیە ئەوەندە پێویستی بە قوڵ بوونەوە نییە! بیرتانە هونەرمەندێک، ئەکتەرێک، سەرنووسەری ڕۆژنامەیەك لە پڕ دەبووە خاوەن پڕۆژەی ئابووریی گەورە لە شارە سەرەکییەکانی کوردستان کە بە ملیارەها دۆلار تەخمین دەکرا؟ هاووڵاتیان دەزانن کە ئەم کاراکتەرانە هەڵگری ئەم توانا ئابووریانە نەبوون، ئەوان ماسك بوون، ئەوان دەم و چاوی شانۆکە بوون، کاراکتەرە سەرەکی و خاوەنە ئەسڵییەکان کەسایەتییە سیاسییەکان بوون کە نەیاندەویست ڕاستەوخۆ ناویان تێکەڵاوی ئیستغیلالکردنی کەرتی گشتی و موڵکەکانی گشتی بێت. ڕەنگە ئەمجارە وا نەبێت و کاکی سیاسەتمەدار ڕاستەوخۆ کەرتی گشتی بکڕیتەوە، چونکە لە ٢٣ ساڵی ڕابردوو توانا ئابوورییەکانی گەیشتووەتە ئاستێك کە دەتوانێت هی وڵاتانی دراوسێش بکڕێتەوە، لەوانەشە دیسان پەنا بۆ یاریە کۆنەکە ببەن و وەکو سپرایزی ٢٠١٦ هونەرمەندێکى کەمدەرامەت کارەبای کوردستان بکڕێت و هونەرمەندێک هەر لەبەر گاڵتەکانى وەزارەتی تەندروستی بکڕێتەوە!


سامانی وەستا بەکر: ئابوری نیشتمانی یان بودجەی عێراق/ بەشی دووەم. – WTARIKURD\nلە ئێستایا ئەم دوو کۆڵەکەیە نەک بەڕاگیری نەماونەتەوە، بەڵکو بەهۆی هاوردەی بەروبومی کشتوکاڵی و مەڕ وماڵاتی دەرەکییەوە بنکۆڵیش بوون بەجۆرێک کە نرخی ئەو بەروبوومانەی هاوردە ئەکرێت هێندە نزمن کە بەرهەمی ناوخۆ بەرگەی ڕکابەرایەتیان ناگرێت. ئەمەش ئەگەڕێتەوە بۆ جۆری کواڵێتی خراپی ئەو بەرهەمە هاوردەکراوانە کە ئەبێت وەبەرهێنی ناوخۆو هاوڵاتی و حکومەتیش باجەکەی بەن. بەواتایەکیتر هەموو لایەک لێی زەرەمەندن، تاکە سودمەند کەسی بازرگانە، بەڵام بازرگانییەک کە لە هیچ شوێنێکا کە یاسا و موئەسەسات هەبێ رێیپێنایرێ لەبەر ئەم هۆکارانە:\n1- وەبەرهێنی ناوخۆ زەرەمەند ئەبێ، چونکوم ئەو بەرهەمەی پاش ماندووبوونێکی زۆر و کاتێکی زۆر ئەیهێنێتە بەرهەم ناتوانێ بیفرۆشێتەوە و لێی سودمەندبێ تاوەکو ببێتە هاندەرێک کە لە داهاتووا بەرهەمەکەی زیاد بکات و لەو ڕێگەیەوە هەلی کارێش بۆ خەڵکانیتریش دروست بکات، پێچەوانەکەشی ڕاستە.\n2- هاوڵاتی زەرەمەند ئەبێت، ئەو بەرهەم و بەرووبوومانەی هاوردەی هەرێمی کوردستان ئەکرێن خراپترین جۆرو بگرە بەشێکی زۆریشیان یان کاتی بەکارهێنانیان تێپەڕیووە یان تەنانەت لە وڵاتی خۆشیان ڕێگە بەبەکارهێنانیان نایرێت، خراپی ئەو کاڵایانە کێشەی تەندروستی دروست ئەکات و ئەبێتە هەڕەشە بۆ تەندروستی کەسی بەکاربەر.\n3- حکومەت زەرەرمەند ئەبێت:\nA- کاتێک هاوڵاتی کێشەی تەندروستی بۆ دروست ئەبێت ڕوو لە نەخۆشخانە و کەرتی تەندروستی ئەکات ئەمەش ئەبێتە مەسرەفێکی زۆر بۆ دەڵەت.\nB- بەهۆی هاوردەی دەرەکیەوە بێکاری دروست ئەبێت کە ئەمشیان هەر ئەبێتە بارگرانی بۆ دەوڵەت.\nC- بەهۆی هاوردەی دەرەکیەوە گوندنشینەکان بێکارئەبن و ڕوو لە شار ئەکەن، ئەمەش نەک تەنها ئەبێت هەلی کاری بۆدەستەبەر بکرێت بەڵکو ئەبێتە هۆی پکانەوەی کەلەپوری نەتەوایەتیمان کە بەشێکی زۆری لە لادێکان ئەپارێزرێن.\nD- بەهۆی هاوردەی دەرەکیەوە وەبەرهێنانی ناوخۆی جۆراوجۆر ڕوو لە دابەزین و سفر بوون ئەبێت و سەرەنجام داهاتی ناوخۆ کەم ئەبێت و بڕە پارەیەکی کەمتر ئەچێتە گیرفانی حکومەتەوە.\nتا ئێستاش واباوە کە تاکە مەبەستی پشتی پرۆسەی ئەنفال پاکتاوی ڕەگەزی و بە عەرەب کردنی ناوچە کوردستانییەکان بوو، بەڵام لە ڕاستییا شتێکی زۆر لەوە گەورەتر و نهێنی لەپشتەوە بوو، ئەویش “هەرەس پێهێنانی ئابوری نیشتمانی ناوچە کوردستانییەکان” بوو کە ڕژێمی بەعس ساڵی 1988 دوا قۆناغی ئەو پرۆسەیەی لەڕیی ڕاگوازتن و کاولکردنی ئەو ناوچانەوە جێبەجێکرد بەجۆرێک کە “تاکی کوردی لە وەبەرهێنەوە گۆڕی بۆ بەرخۆر” بیرمەندی کورد نەوشیروان مستەفا وائەڵێ.\nدەسەڵاتی کوردی لەماوەی 30 ساڵی تەمەنیا کارێکی وای نەکردووە بۆ ئاوەدانکردنەوەی ئەو ناوچانە کە لادێکان ئاوەیان بکرێنەوە، یان لە هەوڵێکا تاکی کوردی گوندنشین دووبارە لە بەرخۆرەوە بکاتەوە بە بەرهەمهێن و لەو ڕێگەیەوە “ئابوری نیشتمانی” بپوژێنێتەوانێ و پەیکەری کۆمەڵایەتی کۆمەڵگەی کوردی سەرلەنوێ بخاتەوە سەر ڕێچکەی باوی خۆی.\nوەک لە پێشتر ڕوونکراوەتەوە لە سەرەتای دروسی بوونی ئەو وڵاتەوە کە ناوی ئێراقە گرژی ئاڵۆزی بەردەوام هەبووە و هەر ئەشمێنێ، نمونەی 18 ساڵ دوای ڕوخانی ڕژێمی بەعس ڕۆژ بەڕۆژ گڕی ناکۆپکییەکان زیاتر پەرەئەسێنێ.\nئاشکرایە لە ناکۆکی و ململانێی ئاین و مەزهەب و نەتەوایەتیتا هەمیشە وڵات بەرەو وێران بوون ئەچێت بەپێچەوانەی ململانێی سیاسی و ئایدۆلۆژی و فەلسەفی کە وائەکات بیرمەند و توانستی گونجاو بێنە پێشی و بیر لە ئاوەدانی بکەنەوە, هەڵبەتە ئەگەر سیستمی وڵات دیموکراسی بێت.\nبۆ جێکردنەوەی بەشە بودجەی هەرێم دانیشتوانی هەرێم بەگشتی وە بەتایبەتی مووچەخۆران تووشی دڵەڕاوکێیەکی ناپێویست و پەستانێکی ناجۆری ئابوری ئەبنەوە، بەهۆی ئەوەی کە دەسەڵاتدارانی هەرێم و بەغا ناگەنە ڕێکەوتن.\nئەگەر پشکی هەرێم لە بەشە بودجەی ئەمساڵیشا جێی بکرێتەوە ئەوا لەبەر ڕۆشنای ئەو ململانێ سیاسیەی لە نێوان “کورد-بعەرەب، سونە- شیعە، سونە-کورد، سوننە- سوننە، شیعە- شیعە و کورد-کورد” بەردەوام بەشە بودجەی هەرێم لەژێر نەشتەر و چەقۆیا ئەبێت، بۆیە تاکە چارەی کورد وازهێنانە لە گەندەڵی و هەڵوەشانەوەی ئەو کۆمپانیا حیزبیانەیە کە کە بوونەتە مخۆرکەی نێو باخەڵی هەر تاکێکی دانیشتووی هەرێمی کوردستان و خێروبەرەکەت بۆ چەند کەسێک کە لە پەنجەکانی جەستەی تاکە مرۆڤێک تێپەڕناکەن.\nلە سەد ساڵی ڕابردووا کورد لە باشوری کوردستان هەلێکی زۆر ناوازەو تایبەتی بۆ ڕێکەوت، تا ئاستێکی زۆر خۆی بڕیاردەرو جێبەجێکەربوو بەبێ گەڕانەوە بۆ بەغا، بەڵام لەژێر دروشمی سەربەخۆییا لەڕێگەی ڕاپرسی “ڕفرەندم”وە 51%ی خاکەکەی لەدەستدا، بە عێراقیشی ئەوت دراوسێ!\nماوەی چەند ساڵێکە پرسی مووچەو بودجەی هەرێمی کوردستان بووە بە پرسێکی سیاسی و هەردوو دەسەڵاتی هەرێم و بەغا یەکتری تاوانبار ئەکەن. ئێمە لێرەیا باسی ئەوە ناکەین کامیان تاونبارترن, چونکە خەڵکی هۆشیارە و باش لەگەمەکە تێئەگات.\n1- پشت بەستن بەهێزی کاری ناوخۆ.\n2- ئاوەدانکردنەوەی گوند و لادێکان.\n3- بوژانەوەی هەردوو کەرتی کشتوکاڵ و ئاژەڵداری.\n4- دروستکردنی کارگە و بوژانەوەی کەرتی پیشەسازی.\n5- کارکردن بۆ زمانێکی کوردی ستاندارد لایەنی کەم بۆ نوسین و لەپاڵیشیا گرنگیدان بەزمانی ئنگلیزی.\n6- گرنگییان بە هەناردە کردن تاوەکو لەبری ئەوەی پارەی ناوخۆ بچێتە دەرەوە بەپێچەوانەوە پارەی دەرەکی بێتە ناوەوە.\n7- دروستکردنی چەندین بەنداو بۆ گلدانەوەی ئاو کە لە داهاتووا سودی سیاسی و ئابوری بەرچاوی ئەبێ.\n8- لەبری گرێبەست لەبواری نەوتا کە پارەیەکی زۆرو بێ شوماری پێویستە و بەرهەمەکەشی کاتییە، گرێبەست لەگەڵ شارەزایانی بواری کشتوکاڵ ئاژەڵداریا بکرێت کە تێچویەکی کەم و داهاتێکی زۆرو هەلی کاری زۆریش دابین ئەکا.\n9- بڵاوکردنەوەی هۆشیاری ژینگەپارێزی چونکە سودی زۆری تەندروستی و ئابوری ئەگەیەنێ و داهاتێکی زۆر ئەگێڕێتەوانێ.\n10- بوژانەوەی ژێرخانی ئابوری، لەڕێی بەستەنەوەی ناوچەکان بەیەکەوە.


گەشتکردن لە ئەندامێکى ئەنجومەنى پارێزگاى سلێمانى قەدەغە کرا\n2020.10.22 - 15:41\nبڕیارى قەدەغەکردنى گەشتکردن بۆ ئەندامێکى ئەنجومەنى پارێزگاى سلێمانى لە پشکى بزوتنەوەى گۆڕان دەرکرا کە تۆمەتبارە بە تەزویرکردنى وەسڵى گومرگى.\nسەرچاوەیەک لە ئەنجومەنى پارێزگاى سلێمانى بە ناس کوردى ڕاگەیاند (22ى تشرینى یەکەمى 2020)، فەرمانى دەستگیرکردن و قەدەغەى گەشتکردن لە (محەمەد وەهاب) ئەندامى ئەنجومەنى پارێزگاى سلێمانى لە پشکى گۆڕان دەرکراوە بەپێى یاسای سزادانى عێراقى.\nبەگوێرەى بڕیارى گرتننامە (فەرمانى دەستگیرکردن) کە لەلایەن دادگاى تێهەڵچوونەوەى ناوچەى کەرکوک - گەرمیان دەرچووە و ئاڕاستەى جێبەجێکارانى یاسا کراوە و کۆپیەکى دەستى ناس کوردیش کەوتووە، داوا کراوە هەر کەسێک کە ئەو گرتننامەیەى بەردەستدەکەوێت ڕێگەپێدراون بەگرتنى محەمەد وەهاب ئەندامى ئەنجومەنى پارێزگاى سلێمانى لەپشکى گۆڕان و ڕادەستکردنى بەدادگاکەیان چونکە بەپێى مادەى 289ى سزادانى عێراقى تۆمەتبارە.\nئەو ئەندامەى ئەنجومەنى پارێزگاى سلێمانى کە فەرمانى دەستگیرکردنەکەى لەلایەن ئەو دادگاوە بۆ دەرچووە تۆمەتبارە بەتەزویرکردنى وەسڵ لەمەرزى پەروێزخانى نێودەوڵەتى.\nسەرچاوەکە بۆ ناس کوردى رونکردەوە، فەرمانى دەستگیرکردن بۆ کەسێک دەربچێت بەهەر تۆمەتێکەوە بێت ئەوا گەشتکردنیشى لێ قەدەغە دەکرێت بەو پێیەى لەفەرمانەکەدا داواى دەستگیرکردنى دەکرێت لەهەر شوێنێک کە دەستى جێبەجێکارانى یاسا بکەوێت.\n2020.10.21 - 17:21\nكەش و هەوای كوردستان: هەوری ڕۆژانە و باران و سەرما لە ناوەڕاستی هەفتەوە\n2020.10.31 - 00:16\n2020.10.30 - 23:47\n2020.10.30 - 23:37\nئەندامێکى لیژنەى دارایى وادەى دابەشکردنى موچەى ئەم مانگەى فەرمانبەرانى ئاشکرا کرد\n2020.10.22 - 13:28\nباوکى ئەندامێکى ئەنجومەنى پارێزگاى سلێمانى بەتۆمەتى ’هەڕەشەکردن’ دەستگيركرا\n2020.10.14 - 23:26\nئەندامێکى کۆمسیۆنی مافەکانی مرۆڤ گلەیى لە ’لاوازى’ کۆمسیۆنەکە دەکات\n2020.10.14 - 19:26


دانیمارك هێزێك ره‌وانه‌ی سوریا ده‌كات\nبه‌مه‌به‌ستی پشتیوانییكردن له هاوپه‌یمانیی نێوده‌وڵه‌تیی دژی داعش\nگوته‌بێژی پێنتاگۆن، جۆناسان هۆفمان له راگه‌یه‌نراوێكدا كه بڵاویكردووه‌ته‌وه، رایگه‌یاندووه "ئه‌مریكا به خۆشحاڵییه‌وه پێشوازیی له راگه‌یه‌نراوه‌كه‌ی حكوومه‌تی دانیمارك سه‌باره‌ت به ناردنی سه‌رباز بۆ سووریا به‌مه‌به‌ستی پشتیوانییكردن له ئۆپه‌راسیۆنی سه‌قامگیركردنی سرووشتیی و درێژه‌دان به هاوبه‌شییكردن له‌م ئه‌رك و لێپرسراوێتییه گرنگه‌دا، ده‌كات".\nجۆناسان هۆفمان باسی له‌وه‌كردووه، دانیمارك هاوبه‌شێكی گرنگی هاوپه‌یمانیی نێوده‌وڵه‌تیی به‌ره‌نگاربوونه‌وه‌ی داعشه، و رایگه‌یاندووه "ئه‌م بڕیاره‌ی حكوومه‌تی دانیمارك، ئاماژه‌ی مكووڕیی ئه‌و وڵاته‌یه له كاركردن له‌گه‌ڵ هاوبه‌شه‌كانمان به هێزه‌كانی سووریای دیموكراته‌وه و له‌باره‌ی رێگرییكردن له گه‌ڕانه‌وه‌ی داعش. هاوبه‌شه دانیماركییه‌كانمان له‌پێناو سه‌قامگیریی و ئاسایشدا له باكووری سووریا، كار له‌گه‌ڵ ئه‌و ژماره كه‌مه‌ی هێزه سه‌ربازییه‌كانی ئه‌مریكا ده‌كه‌ن".\nساڵی رابردوو، سه‌رۆكی ئه‌مریكا دۆناڵد تره‌مپ زۆرینه‌ی سه‌ربازانی وڵاته‌كه‌ی له سووریا، كشاندبوویه‌وه و ئاشكرایكردبوو كه ناوچه‌یه‌كی ئارام له باكووری خۆرهه‌ڵاتی سووریا، درووستده‌كه‌ن.\nلە شەرو پێكدادانێكی سوپا و تیرۆریستانی داعش 51 كەس كوژران


3883 جار خوێندراوه‌ته‌وه\nئەمریكا بۆ پاراستنی هێزەكانی سوریای دیموكرات پەنا بۆ وڵاتە ئەوروپییەكان دەبات، توركیاش بۆ دەستەبەركردنی زۆنی ئارام، كارتی پەنابەران بەڕووی نەیارانیدا بەرزدەكاتەوە.\nئەوە دیمەنی گۆڕەپانی یارییە سیاسی‌و سەربازییەكەی سوریایە، كە لەو چوارچێوەیەدا دۆناڵد ترامپی سەرۆكی ئەمریكا، كارتی فشاری دیكەی بەدەستەوەیە بۆ پڕكردنەوەی شوێنی كشانەوەی هێزەكانی ئەمریكا لە سوریا و ڕێگریكردنیش لەتوركیا كێشەكانی خۆی لەگەڵ گروپە كوردەكانی هاوپەیمانی واشنتۆن بە رێگە سەربازی یەكلاییبكاتەوەو ئەمەش پلانەكانی رەجەب تەیب ئەردۆغانی سەرۆك كۆماری توركیا پوچەڵ دەكاتەوە لە دروستكردنی زۆنێكی ئەمنی ئارام وەك پشتێنەیەكی سەربازی بۆ دەورەدانی كوردەكان.\nئەمریكا بە پڕچەككردنی كوردەكانی سوریا كارتە جێگرەوەكانی بەڕووی ئەردۆغاندا بەرزكردووەتەوەو دووریش نییە پەنا بۆ هێزە سەربازییە ئەوروپییەكان بەرێت بۆ پاڵپشتیكردنی كوردەكان دژ بە مەترسییەكانی توركیاو داعش، ئەمەش وایكرد ئەنقەرە هۆشدارییەكی بداتە ئەوروپا، كە دەرگاكان بە ڕووی پەنابەراندا بەرەو ئەوروپا دەكاتەوە.\nجەنەڕاڵ جۆزێف فۆنتێلی سەركردەی سەركردایەتی مەركەزی و سەرپەرشتیاری هێزەكانی ڕۆژهەڵاتی ناوەڕاست، ڕایگەیاند هەتا دوای كشانەوەشیان لە سوریا، پێویستە ووڵاتەكەی بەردەوام بێت لە پڕچەككردنی هێزەكانی سوریای دیموكرات.\nئەمەش تا ئێستا یەكێكە لە بەهێزترین ئاماژەكانی ئەمریكا بەوەی واشنتۆن دەستبەردرای كوردەكان نابێت بە تەنیا ڕووبەڕووی چارەنووسی خۆیان ببنەوە، بە تایبەتیش كە توركیا هەڕەشەیان لێ دەكات، ئەنقەرە بە چاوی دەستكەوتەوە لە شكانەوەی هێزەكانی ئەمریكا دەڕوانێت، دەیەوێت ئەوشە بە خەڵك بڵێت كە بڕیارەكەی تڕەمپ لەژێر فشاری توركیادا دراوە نەوەك بە گوێرەی بەرژەوەندییەكانی ئەمریكا.\nشارەزایان وای بۆ دەچن لێدوانە فسقەلكەرەكانی ئەردۆگان به شێوەیەكی كارا پشكداربوون لە پیداچوونەوەی تڕەمپ بە هەڵوێستەكانی سەبارەت بە كشانەوەی هێزەكانی ووڵاتەكەی لە سوریا و بەڕیوەبردنی پڕۆسەی جەنگی دژ بە داعش، ئاماژه بەوشە دەدەن كە ئەردۆگان بڕیارەكەی تڕەمپی بە بەزینی واشنتۆن لێكداوەتەوە، پێشی وابوو ئیدی ڕێگە تەخت و چۆڵە بۆ توركیا كە دەست بەسەر ئەو بەشەی سوریادا بگرێت پێش ئەوەی ئەمریكا و ڕوسیای بۆ ببنە بەربەست.\nمایك بنسی جێگری سەرۆكی ئەمریكا ڕۆژی شەممە لە گۆنگرەی میونخ لە ئەڵمانیا گووتی كشانەوەی ووڵاتەكەی لە سوریا لە لۆژیكی هەمواركردنەوەی شێوازی كارەوە سەرچاوەی گرتووە نەوەك گۆرانێكی ستراتیژی.\nهەمواركردنەوەی هەڵوێستەكەی تڕەمپ لە كشانەوەی لە سوریا، پێویستی بە پاڵپشتی ئەوروپییەكان هەیە، دوای فەڕەنسا، ئەڵمانیاش باوەڕی بەوە هێناوە كە كشانەوەی هێزەكانی ئەمركیا لە سوریا هەژموونی ڕوسیا و ئێران زیاد دەكات لە ناوچەكەدا.\nمێڕكڵ لەوتەكەی لە كۆنگرەی میونخ پرسیاری كرد و وتی: "ئایا بیرۆكەیەكی باشە كە ئەمریكییەكان بە خێرایی و لەناكاو لە سوریا بكشێنەوە؟ ئایا ئەوە هەژموونی ڕوسیا و ئێران زیاد ناكات؟".\nتێگەیشتنی ئەوروپییەكان بۆ پێویستی مانەوەی هێزەكانی ئەمریكا لە سوریا، پاڵنەری تڕەمپ بوو كە داوای پشتیوانیان لێ بكات بە ناردنی هێزی سەربازی بە مەبەستی دروستكردنێكی زۆنێكی ئارام لە باكوری سوریا و پاراستنی هیزەكانی سوریای دیموكرات، ئەمەش ئەو بیرۆكەیە بوو كە سیناتۆری ئەمریكی لیندسی گراهام ئاماژەی پێكرد.\nگراهام ئەوەشی دووپاتكردەوە كە ئەگەر ئەوروپییەكان بەو پێشنیارە ڕازیبن، تڕەمپ بەشێك لە هێزە سەربازییەكانی ئەمریكا لە سوریا دێڵێتەوە، ئاماژەی بەوەشدا كە ئەو بڕیارە لە چوارچێوەی "ستراتیژیەتی دوای داعش"پەیڕەوی لی دەكرێت.\nئەوەشی ڕوونكردەوە كە تڕەمپ لەگەڵ سەركردە ئەوروپییەكان باس لەو پێشنیارە دەكات لە سەردانی ئایندەیدا بۆ ئەوروپا.\nئاشكرا و ڕوونیشە كە پاشگەزبوونەوەی تڕەمپ لە بڕیارەكەی پلانی بەرپرسە توركەكانی سەرەوژێركردەوە، ئێستا ئەردۆگان چاوی لە فلادیمیر پۆتنی سەرۆكی ڕوسیایە لەو تەڵەزگەیە رزگار بكات، لەولاشەوە خەڵوسی وەزیری بەرگری توركیا جەخت لەوە دەكاتەوە كە ئەنقەرە بە تەنیا دەتوانی ئەو ناوچە ئارامە دروست بكات و بەرێیەوە بەرێت.\nئەردۆگان جڵەوی داشكاندنەكانی بۆ فلادیمیر پۆتن شلتر و شتتر كرد، كاتێك ئامادەی ئەوەی نیشاندا، بەیەكەوە لەگەڵ مۆسكۆ، پڕۆسەیەكی سەربازی هاوبەش لەگەڵ مۆسكۆ دژ بە توندڕەوەكانی ئیدلب ئەنجام بدات، ئەمەش گرنگترین كارتێك بوو كە ئەردۆگان لە بەرامبەر ڕوسیادا یاری پێ دەكرد بە مەبەستی دەستكەوتی زیاتر لە پرسی دروستكردنی زۆنە ئارامەكەی باكوری سوریا.\nشەممەی ڕابردوو ئەردۆگان ئاماژەی بەوەدا كە دەكرێت ووڵاتەكەی و ڕوسیا و ئێران كردەی سەربازی هاوبەش لە ناوچەی ئیدلب ئەنجام بدەن، كەناڵی ئاسمانی "ئین تی ڤی" لە زاری ئەردۆگانەوە ڕایگەیاند " لە هەر كاتێكدا و بە گوێرەی رەووتی ڕووداوەكان، دەكرێت كردەی سەربازی هاوبەش ئەنجام بدەین، هیچ بەربەستێكیش له بەردەم ئەو كارەدا نییە".\nئەردۆغان پێش ئەو داشكاندنەی، داشكاندنی دیكەشی كردبوو، وەك كردنەوەی كەناڵێكی گفتوگۆ لەگەڵ ڕژیمەكەی بەشار ئەسەد و بیدەنگبوونیشی لە مەرجەكەی مۆسكۆ بۆ هەماهەنگیكردن لەگەڵ ئەسەد سەبارەت بە زۆنە ئارامەكە.\nشەممەی رابردوو ئەردۆغان پابەندبوونی وڵاتەكەی بە گرێبەستی موشەكی "ئێس-400" ی ڕوسی دووپات كردەوە، بەمەش ئاڵێنگاری ئەمریكا و دەوڵەتی ئەوروپای كرد، بەو هیوایەی سەرۆكی ڕوسیا بە چارەسەرێك ڕازیبێت بۆ پرسی سوریا و توركیا لەو روگیریە ڕزگار بكات كە تێی كەوتووە.\nهەنگاوە فسقەلكردنەكانی ئەنقەرە پاڵی بە "بنس"وە نا ناڕاستەوخۆ ڕەخنە لە توركیا بگرێت بێ ئەوەی ناوی بهێنێت و ووتی: "ئێمە تەماشاكەر نابین كاتیك یەكێك لە هاوبەشەكانمان چەك لە دوژمنەكەمان دەكڕێت".\nلە بەرامبەریشدا دووبارە ئەنقەرە كارتی ئاوارە و پەنابەران وەك فشارێك بە ڕووی یەكیەتی ئەوروپادا بەرز دەكاتەوە وەك وولامدانەوەیەك بۆ هەڵوێستی واشنتۆن و ئەوروپییەكان كە تێبینیان لەسەر دروستكردنی زۆنە ئارامەكە هەیە لە باكوری سوریا.\nئاژانسی هەواڵی ئەنادۆڵ لە زاری سەرۆكی توركیاوە ئەوەی گواستۆتەوە كە هەر خاوخلیسكییەك لە پرسی سوریا باجەكەی قورس و گران دەبێت.\nهەر لەم بارەشەوە ڕۆژنامەی یەنی شەفەقی توركی لاگیری حكومەت نووسیویەتی كە ئەنقەرە تاوتوێی ئەوە دەكات سنورەكانی بە روی ئاوارە و پەنابەراندا بكاتەوە تاكو گەشت بكەن بۆ ئەوروپا، ئەمەش لە بەرامبەر هەڵوێستی ئەوروپا لەمەڕ زۆنە ئارامەكەی باكوری سوریا.


٦ خوی بەردەوام و زیاناوی ئەو کەسانەی لە تەمەنێکی مامناوەندیدان – تۆڕی میدیایی خەڵک\n٦ خوی بەردەوام و زیاناوی ئەو کەسانەی لە تەمەنێکی مامناوەندیدان\n2018/06/10 - 1:21 PM\nئەمانەی خوارەوە کۆمەڵێک خاڵی گرنگن کە ڕۆژانە ئەنجامی دەدەیت کاتێک لە تەمەنێکی مامناوەندیدایت کە پێویست دەکات گۆڕانکارییان بەسەر دابهێنیت.\nلەوانەیە خواردن لە دەرەوە خۆشبێت بەڵام زۆریش باش نییە چوونکە کاتێکی زیاتر تەرخان دەکەیت بۆ خواردنەکە و ئەمە زیان دەگەیەنێت بە تەندرووستی لەشت.\nنەخواردنەوەی ئاوی پێویست هەڵەیەکی دیکەیە کە ڕۆژانە کەسەکان دەیکەن چوونکە ئەگەری هەیە لەشت تووشی وشک بوونەوە ببێتەوە ئەوەی پێویستە لەسەرت بەردەوام ئاوی زۆر بخۆیتەوە.\nخواردنی هەندێک شت لە کاتی نەگونجاودا و ئەو جۆرە خواردنانەی دەیان خۆیت لە شەواندا میوە بخۆ بە چەند کاتژمێرێک پێش نووستن.\nنەخواردنی ئەو خواردنانەی کە ڕیشاڵی تەواویان تێدایە هەڵەیەکی دیکەیە، چوونکە کاتێک دەچیتە تەمەنێکی دیاری کراوەوە ئەوا ڕیشاڵەکانی لەشت کەمتر دەبێتەوە بۆ قەرەبوو کردنەوەی ئەمەش گرنگە ئەو خواردنانە بخۆیت کە ڕیشاڵی باشیان تێدایە. بۆ ئەمەش سوود لە سەوزەمەنییەکان و میوەکان وەربگرە و زیاتر بیانخۆ.\nئەنجامنەدانی وەرزش و دانیشتن لە ماڵەوە یەکێکی دیکەیە لە کردارە خراپەکان و گرنگە هەمیشە ماسولکەکانت بە چالاکی بهێڵیتەوە ئەویش بە ئەنجامدانی وەرزشی بەردەوام.\nخواردنەوەی بڕێکی زۆر بیرە چوونکە ڕێژەیەکی زۆر بەرزی کالۆری تێدایە لەگەڵ شەکردا مامناوەندیش گرنگ لەم خاڵەیاندا”لە وانەیە ئەم خاڵەیان بەشێکی زۆر هەڵکی نەگرێتەوە بەڵام ئەمە توێژینەوەیەکی جیهانییە”.\nچەند بیرۆکەیەک بۆ بەگرریکردن لە خۆت، لەو کاتەی لە ئۆتۆمبێلدا هێرشت دەکرێتە سەر


تارانی "ا‌میر" و به‌غدای "عمیل - VOK Radio\nHome ڕۆژهه‌ڵاتی.ناوه‌ڕاست تارانی "ا‌میر" و به‌غدای "عمیل\nتارانی "ا‌میر" و به‌غدای "عمیل\nتارانی "ا‌میر" و به‌غدای "عمیل"!\n١٢ ي مانگى مارچ ٢٠١٨\nکه‌م که‌سی سیاسه‌توان و سیاسه‌تکار هه‌یه، له فڕت و فێڵه دیپلۆماسییه‌کانی کۆماری ئیسلامیی ئێران له ئاستی جیهانی و به‌تایبه‌تی له ناوچه‌که‌دا تێنه‌گه‌یشتبێ.\nئه‌وه‌ی به ئه‌لفبای سیاسه‌ت ئاشنا بێ، ده‌زانێ له دوای رووخانی به‌عس له عێراق و نه‌مانی سوپا و له‌شکه‌ری به‌رفه‌رمانی سه‌دام حوسه‌ین، تاران هه‌موو هێزی خۆی خستووه‌ته‌گه‌ڕ بۆ ئه‌وه‌ی به ته‌واوی ئه‌و وڵاته داته‌پیو و داڕماوه، بخاتر ژێر رکێفی خۆیه‌وه، هه‌ردوو گه‌وره هێزی باشووری کوردستانیش(پارتی و یه‌کێتی) ناڕاسته‌وخۆ و ڕاسته‌وخۆ، هه‌موو ئاسانکارییه‌کیان بۆ به‌دیهاتنی ئه‌و خه‌ونه‌ی تاران کردووه. واته هه‌موو ئه‌زموونی خۆبه‌ڕێوه‌به‌ریی خۆیان له 1991 تا 2003 به هێزی سه‌ربازیشه‌وه خسته خزمه‌ت بونیادنانه‌وی عێراقێکی نوێ و ده‌یانویست دیواری ئومێدیان به خشتی "دیموکراسی و عێراقی فیدڕاڵ" هه‌ڵچنن.\nبه تێپه‌ڕبوونی زه‌مان ده‌رکه‌وت، عه‌قڵییه‌تی شیعه و سوننه‌ی به‌رهه‌ڵستکارانی به‌عس، بۆ مامه‌ڵه‌کردن له‌گه‌ڵ کورد، هیچی له هه‌مان عه‌قڵییه‌تی شۆڤینیی به‌عسییه‌کان که‌متر نییه، به‌تایبه‌تی که شیعه‌ی زۆرینه بوونه حوکمڕانێکی ته‌واو عه‌یاری مه‌زهه‌بگه‌را و به هه‌موو شێوه‌یه‌ک سوننه‌یان په‌ڕاوێز خست، ئاکامه‌که‌شی سه‌رهه‌ڵدانی داعش و تاوان و کاولکارییه‌کانیان بوو، که تا هه‌نووکه‌ش مه‌ترسیی به‌هێزبوونه‌وه و سه‌رهه‌ڵدانه‌وه‌ی ئه‌و ڕه‌شبیره تیرۆریستانه ئه‌گه‌رێکی به‌هێزه! کوردیش له‌و هاوکێشه‌یه‌دا قوربانیی سه‌ره‌کی بووه.\nگوێلک به چی ده‌بێته که‌ڵه‌گا و گامێش؟ ده‌بێ کا و کادێن و ئاخۆڕی بۆ دابین بکه‌ی، نان و ئاوی بده‌یتێ و له گورگان بیپارێزی. ده‌قاوده‌ق کوردی باشوور ئه‌وه‌ی بۆ شیعه‌ی عێراق کرد، که‌چی هه‌ر شاخیان ده‌رهێنا، به سه‌ره‌شاخان به‌ربوونه کورد! له سه‌رده‌می کابینه‌که‌ی نووری ئه‌لمالکی(سه‌رۆک وه‌زیرانی پێشووی عێراقی به‌ناو فیدڕاڵ)، ئه‌وه‌ی له 16ی ئۆکتۆبه‌ری 2017 به فه‌رمانی تاران ڕووی دا، به‌نیاز بوون ئه‌و کات جێبه‌جێی بکه‌ن و هێزی دیجله -شی بۆ دروست کرا و به‌ره‌و که‌رکووک جووڵێندران! که داعش مووسڵ-ی داگیر کرد، سه‌رباز و فه‌رمانده‌ی پێنج فه‌یله‌قی سوپای عێراقی چه‌کی خۆیان به "دشداشه" ده‌گۆڕییه‌وه و قاره‌مانه‌تیی پێشمه‌رگه ده‌رپێی به پێی ئه‌و سوپا شکستخواردووه‌دا کرده‌وه! که‌چی به‌غدای بێ ئیراده و گوێ له مستی تاران، له بری ئه‌مه‌گناسی، بودجه و مووچه و قووتی خه‌ڵکی سڤیلی بڕی و بازنه‌ی ئابڵۆقه‌کانی له سه‌ر هه‌رێمی کوردستان ته‌نگتر کرد! له‌و کاته‌وه تا ئێستاشی له‌گه‌ڵ بێ، پاسدار قاسم سوله‌یمانی، به‌رده‌وام له‌م وڵاته بێ سه‌روبه‌ره‌یه‌دا به ئاره‌زووی خۆی ته‌ڕاتێنی کردووه و به زه‌بری دۆلاره نه‌وتییه‌کان، میلیشیای جۆراوجۆری تێهه‌ڵکێشی سوپای قودسی به‌رفه‌رمانی کردووه، هه‌تا سوننه‌ی پێ چاوترسێن بکا، دوای داعشیش، میلیشیاکانی له‌گه‌ڵ چه‌ند "کاڵفامی سیاسی"ی هاوزمانمان له سه‌ر مێزی ڕێککه‌وتنێکی پڕ له خیانه‌ت کۆکرده‌وه، هه‌تا ناوی هه‌رێمی کوردستان به ته‌واوی بسڕنه‌وه، که له نه‌به‌ردی پڕ حیماسه‌تی "پردێ"دا پێشمه‌رگه پێشی پێ گرتن و کۆتاییان به‌و لووتبه‌رزییه هێنا.\nکه‌س ناتوانێ حاشا له‌وه بکا که هه‌ر سه‌رباز و فه‌رمانده‌یه‌کی هێزه‌کانی حه‌شدی شه‌عبی، پاسدار قاسم سوله‌یمانی به فه‌رمانده‌ی گشتیی هێزه چه‌کداره‌کانی عێراق ده‌زانێ، نه‌ک دکتۆر حه‌یده‌ر ئه‌لعه‌بادی! سه‌رۆک وه‌زیرانی عێراق، به بێ ره‌زامه‌ندیی قاسم سوله‌یمانی ناتوانێ ده‌روازه‌کانی سنوور و فڕۆکه‌خانه‌کان بکاته‌وه، چ بگا به‌وه‌ی بودجه و مووچه بۆ هه‌رێمی کوردستان بنێرێ.\nئه‌و ڕاستییانه وه‌ها زه‌ق بووه‌ته‌وه، که ناوه‌نده‌کانی توێژینه‌وه‌ی ئه‌منی و سیاسی له ئاستێکی به‌رفراوانی جیهانیدا به جاران باسیان کردووه. ئا به‌و بارودۆخ و هه‌ل و مه‌رجه‌وه، هیچ گومانێک له‌وه‌دا نه‌ماوه‌ته‌وه که ئه‌و تڕانزیته دیپلۆماسییه‌ی تاران به‌ره‌و به‌غدا دروستی کردووه، ته‌نیا مانۆڕی دیپلۆماسی و شتێکی ڕووکه‌شییه بۆ گه‌مه‌ی سیاسی و له واقیعدا هیچ پێویست ناکا، به‌رپرسانی باڵای کۆماری ئیسلامیی ئێران خۆیان ماندوو بکه‌ن و سه‌ردانی به‌غدا بکه‌ن. تاران "ا‌میر" و به‌غدا بووه‌ته "عمیل"، ئه‌م سه‌ردانه‌ی ئێسحاق جه‌هانگیری (جێگری یه‌که‌می سه‌رۆک کۆماری ئێران)یش ته‌نیا مانۆڕێکی دیپلۆماسییه.


Help Leyla Zana Petition\nHelp Leyla ZanaPetition published by SaiedSanandaji on Apr 11, 2010\n1415 Signatures Target: Human Rights, UN, UNHCHR, State Department, EU, Navi Pillay, Ban Ki-Moon, European ParRegion: TurkeyWeb site: http://www.nnsroj.com/detiles.aspx?id=2326&ID_map=...Sign the petitionSponsorTweet\nLeyla Zana (born May 3, 1961), is a Kurdish female politician of Kurdish descent from Eastern Turkey, who was imprisoned for 10 years for speaking her native language of Kurdish in the Turkish Parliament after taking her parliamentary oath and for her political actions which were claimed to be against the unity of Turkey. She was a member of pro-Kurdish Democratic Society Party for a short time. She is banned from joining any political party for five years with the Constitutional Court's decision to ban this party.\nShe was nominated for the Nobel Peace Prize in 1995 and in 1998 and was awarded the 1995 Sakharov Prize by the European Parliament, but was unable to collect it until her release in 2004.\nShe was born in May 1961, in Silvan near Diyarbakır, in the southeast of Turkey. When she was 14 years old, she was married to Mehdi Zana who was the mayor of Diyarbakır until the military coup d'état and a political prisoner after it.\nIn 1991 she became the first Kurdish woman to win a seat in the Turkish parliament. She created a scandal when she spoke Kurdish on the floor of the parliament after being sworn in, as speaking Kurdish in the public arena is a criminal offense in Turkey. The Kurdish language, even when spoken in private, had been illegal for decades in Turkey. Only in that year, 1991, was the Kurdish language finally legalized, though speaking Kurdish remained illegal in public spaces, as Zana was sworn in. Her remarks ended,\nOnly the final sentence of the oath was spoken in Kurdish: "I take this oath for the brotherhood between the Turkish people and the Kurdish people.\nIn January 2005, the European Court of Human Rights awarded Zana and each of the other defendants 9000 € from the Turkish government, ruling Turkey had violated her rights of free expression. Zana and others announced the new political formation Democratic Society Movement (DTH). On August 17 2005, Democratic Society Party (DTP) was founded as the merger of Democratic People's Party (DEHAP) and DTH.\nAs of 2007, Zana is active in human rights issues in Turkey and working in the new party she cofounded in 2005. One controversial idea is her proposal to reorganize Turkey into a set of federal states, one of them being Kurdistan.\nIn April 2008, Zana was sentenced to two years in prison by Turkish authorities for allegedly "spreading terrorist propaganda" by saying in a speech, "Kurds have three leaders, namely Massoud Barzani, Celal Talebanî and Abdullah Ocalan." Massoud Barzani is the president of the Kurdistan federal region in Iraq, Celal Talabani is the ethnic Kurdish president of Iraq, and Abdullah Ocalan is the imprisoned Kurdish leader of PKK in Turkey .\nOn 28 July 2009, at the 4th Diyarbakir High Criminal Court, Leyla Zana was sentenced to 15 months in prison because of a speech she had made at SOAS in the University of London. In December 2009, Turkey banned the DTP due to alleged links with the PKK and Leyla Zana as well as Ahmet Türk, Aysel Tuğluk, Nurettin Demirtaş, Selim Sadak and 30 other Kurdish politicians were banned from politics for 5 years\nApril 7, 2010, Turkish court sentenced Leyla Zana to 3 years in prison for supposedly spreading terrorist propaganda. But she later complaind about an unfair sentence and the kurdish people spooke up, so the court drop the charges.\none week ago Layla zana partisapated in the sekond Kurdish female national konferens in Hewler. may 24 the fifth suprem court sentenced Layla zana to 10 years in prison. The suprem court claimed that Leyla zana had advertised for PKK (PKK is Kurdish parti fighting for justice and human rigths for the kurdish people, that Tyrkia cals a terrorist organisation).\nThis is the truht for Kurds. whenever a Kurdish politician talks about their rights, the gouverments in Tyrkia, Iran, Syria and Irak makes falce accusations to try to pin down their rights and their strenght.\nSUPORT LAYLA ZANA WHIT SIGNING THIS PETITION\nلەیلا زانا لەدایکبووی ٣ی مەی ١٩٦١ی زایینی ژنە سیاسەتوانی کوردی ڕۆژهەڵاتی تورکیایە کە بۆ ماوەی ١٠ ساڵان لە لایان حکومەتی تورکیا زیندانی کرا بە هۆی چالاکیە سیاسییەکانی و ئەوە کە بە زمانی زگماکی خۆی لە پارلەمانی تورکیا دا، سوێندی وەفاداری خۆی خوارد. لەیلا زانا بۆ ماوەیەکی کورت-خایەن ئەندامی حیزبی دێموکراتی کۆمەڵگەی کوردستانی بوو. لەیلا زانا بە هۆی بڕیاری یاسایی دادگای تورکیا بۆ ماوەی پێنج ساڵ ڕێگەی چالاکی ڕامیاری لێ گیرا و حیزبەکەش نایاسایی ڕاگەیاندرا.\nلەیلا زانا کاندیدی خەڵاتی ئاشتی نۆبێل لە ساڵی ١٩٩٥ی زایینی بوو و لە ساڵەکانی ١٩٩٥ و ١٩٩٨ی زایینی خەڵاتی ساخارۆفی لە لایان پارلەمانی ئەرووپا پێ پێشکەش کرا، بەڵام نەیتوانی وەریان بگرێ تا ساڵی ٢٠٠٤ی زایینی ئازاد کرا.\nلە بەر گرتوو:\nلەیلا زانا لە مانگی مەی ساڵی ١٩٦١ی زایینی لە سیلوان لە نزیکی شاری دیاربەکر لە باشووری ڕۆژهەڵاتی تورکیا لە دایک بوو. کاتێک لەیلا لە تەمەنی ١٤ ساڵی دابوو دەگەڵ مەهدی زانا کە قایم مەقامی دیاربەکر بوو ژیانی هاوبەشی پێک هێنا تا ئەو کاتە کە کودەتای چەکداری لە تورکیا ڕووی دا و لەیلا زاناش بوو بە زیندانی سیاسی.\nلەیلا زانا لە ساڵی ١٩٩١ی زایینی وەک یەکەم ژنی کرد بوو کە توانی کورسی لە پارلەمانی تورکیا بە دەست بهێنێت. لەیلا زانا لە کاتێک دا کە لە تورکیا دا قسە کردن بە زمانی کوردی نایاسایی بوو، بە زمانی کوردی قسەی کرد و ئەمە بوو بە هۆکار تا هات و هاوارێکی زۆری لە سەر ساز بێت.\nزمانی کوردی تەنانەت لە کاتی قسە کردنی تایبەتیش دا بۆ دەیان ساڵ نایاسیی بوو. تەنیا لەم ساڵە دا لە ساڵی ١٩٩١ی زایینی دا، زمانی کوردی و بەکار هێنانی بوو بە یاسایی، بەڵام سەرەڕای ئەمەش لە شوێنە گشتییەکان هەر نایاسایی بوو . لە لەیلا زانا لە کۆتایی قسەکانی دا بە زمانی کوردی وتی:\nمن شانازی ئەوەم هەیە کە بۆ پاراستنی تەواوەتی سنووری تورکیا و پاراستنی سەربەخۆیی وڵات و یەکگرتوویی خەڵک و سەروەری تەواوی خەڵک سوێند دەخۆم کە وەفادار بم بە یاسای بنەڕەتی و برایەتی و یەکسانی نەتەوەی تورک و کورد.\nتەنیا ئەم بەشەی کۆتایی بە زمانی کوردی بوو کە وتی: من ئەم سوێندە بۆ برایەتی گەلی کورد و تورک دەخۆم.\nسەرەڕای ئەوە کە لەیلا زانا مافی پارلەمەنتاری وەک بەرگری هەبوو، بەڵام حیزبەکەی نایاسایی ڕاگەیەندرا و ئاسایەشی خۆشی کەوتە بەر مەترسێوە. لەیلا زانا لە ساڵی ١٩٩٤ی زایینی دەگەڵ چوار نوێنەری دیکەی حیزبەکەی کە بریتی بوون لە هاتیپ دیجلە، سەلیم ساداک و ئۆرهان دۆغان بە تۆمەتی خەیانەت بە نیشتمان و ئەندام بوونیان لە پارتی کرێکارانی کوردستان دەستبەسەر کرا. ئەم تۆمەتانەی کە لە سەر لەیلا زانا هەبوو لە کاتی دادگا-کردنی دا نەهاتنە بەرباس و لەیلا زانا پێوەندی خۆی دەگەڵ پارتی کرێکارانی کوردستان رەت کردەوە بەڵام بڕیاری دادوەر بە پێی بڕوا بە شایەت کە لە ژێر ئەشکەنجە شایەتی دابوو درا و لەیلا زانا و ئەوانی دیکە بۆ ١٥ ساڵ زیندان مەحکوم کران. لە کاتێک دا کە بڕیار درا، لەیلا زانا وتی: ئەمە پیلانە. ڕوون ئاشکرایە کە من چیم. من هیچکام لەم تاوانانە قەبوڵ ناکەم. وە ئەگەر ئەمانە ڕاست بوایە من بەرپرسیاری هەموویانم وە ئەستۆ دەگرت، هەرچەند بە نرخی ژیانم تەواو دەبوو. من بەرگریم لە دێموکراسی، مافی مرۆڤ و برایەتیم لە نێوان خەڵک کردۆ و بەردەوام هەوڵی بۆ دەدەم تا ئەو کاتەی کە زیندوو بم. رێکخراوی نێونەتەوەیی ئەمنستی لەیلا زانای بە زیندانی ویژدان ناساند. ئەو لە ساڵی ١٩٩٤ی زایینی خەڵاتی رافتۆی پێ بەخشرا و لە ساڵی ١٩٩٥ی زایینی دا خەڵاتی ساخارۆفی لە لایان پارلەمانی ئەورووپا پێ درا. لەیلا زانا هەروەها خەڵاتی بروونۆ کرێسکای پێ بەخشرا. لەیلا زانا لە ساڵی ١٩٩٨ی زایینی بڕیاری زۆرتری لە سەر درا بە هۆی ئەوە نامەیەکی نووسیبوو کە بۆچوونی جیاخوازی تێدا بوو و لە یەکێک لە ڕۆژنامەکانی کوردی دا بڵاو ببۆوە. هاوکات کە لە زیندان دابوو، پەرتووکێکی بڵاو کردەوە لە ژێر ناوی نووسین لە زیندان را. بە پێی داواکاری بەردەوامی تورکیا بۆ بە ئەندام-بوونی لە یەکێتی ئەورووپا دا، یەکێتی ئەورووپا بەردەوام بۆ ئازادی لەیلا زانا لە سەر بنەمای مافی مرۆڤ هەڵوێستیان دەربڕی و بۆ ڕوونتر-کردنی هەڵوێستی خۆیان، خەڵاتی ساخارۆفیان لە ساڵی ١٩٩٥ی زایینی بە لەیلا بەخشی. لە ساڵی ٢٠٠١ی زایینی دادگای مافی مرۆڤی ئەورووپا پاش لێکۆڵینەوەی خۆی بڕیاری دژ بە حکومەتی تورکیا دا، هەر چەند تورکیا ئەم بڕیارەی بە فەرمی نەناسی. لە ساڵی ٢٠٠٣ی زایینی بە پێی یاسای نوێ دەبا پێداچوونەوە بە سەر بڕیاری دادگای تورکیا کرابا. لە ساڵی ٢٠٠٢ی زایینی خاویەر کۆرکویرا، فیلم-چێکەری سپانی فیلمێکی لە ژێر ناوی گەڕانەوە لە جیهان را سازکرد و کێشەی لەیلا زانای خستە بەر لێکدانەوە. لە آوریلی ساڵی ٢٠٠٤ی زایینی لە دادگایەک دا کە تاوانباران بەشداری نەبوون، تۆمەتەکان و حوکمەکان دووپات بوونەوە. لە مانگی ژۆئەنی ساڵی ٢٠٠٤ی زایینی، پاش داوای دادوەری باڵا بۆ پێداچوونەوەی بڕیاری دادگا، حوکمی ئازاد کردنی لەیلا زانا و ئەوانیتر درا.\nلە ژانواری ساڵی ٢٠٠٥ی زایینی، دادگای مافی مرۆڤی ئەورووپا بڕی ٩٠٠٠ ئەورۆی بە لەیلا و هاوڕێیانی بەخشی کە لە لایان وڵاتی تورکیا دەبوایە درابا، بە هۆی ئەوە کە تورکیا مافی ئازادی دەربڕینی لێ پێشێل کردبوون. پاشان لەیلا زانا و ئەوانیتر ڕێکخراوی نوێ خۆیان لە ژێر ناوی بزوتنەوەی دێموکراتیکی کۆمەڵگە ڕاگەیاند. لە ١٧ی ئەوتی ساڵی ٢٠٠٥ی زایینی، پارتی ئەنجومەنی دێموکراتیک ( دە تە پە ) بە تێکەڵ-بوونی حیزبی دێموکراتیکی گەل و دە تە هە دامەزرا. لە ساڵی ٢٠٠٧ی زایینی را لەیلا زانا وەک چالاکوانی مافی مرۆڤ لە تورکیا لە حیزبی نوێ دا دەستی بە کار کرد کە لە ساڵی ٢٠٠٥ی زایینی دامەزرابوو.\nلەیلا زانا وەک فکرەیەک بۆ نوێ-کردنەوەی ڕێکخستنی تورکیا، پێشنیاری ئەوەی دا کە تورکیا لە دابەشکردنی پارێزگاکان دا لە شێوەی فێدراڵی کەڵک وەربگرێ و یەکێک لە پارێزگاکان ناوی کوردستان بێ، کە ئەمە باسێکی هاڵۆزی لێ ساز بوو.\nلەیلا زانا لە آپریلی ساڵی ٢٠٠٨ بۆ ماوەی دوو ساڵ زیندان لە لایان حکومەتی تورکیا مەحکوم کرا بە تۆمەتی ئەوە کە چەمکی تێرۆریزمی بڵاو کردۆتەوە بە وتنی ئەمە کە: کوردەکان سێ سەرۆکیان هەیە، مەسعود بارزانی، جەلال تاڵەبانی و عەبدۆللا ئۆجالان.\nمەسعود بارزانی سەرۆکی هەرێمی کوردستانە لە عێراق دا، جەلال تاڵەبانی سەرۆک کۆماری کوردە لە عێراق و عەبدۆللا ئۆجالان سەرۆکی پەکەکە لە تورکیایە کە زیندانیە.\nلە دێسەمبری ٢٠٠٨ی زایینی حوکمی ١٠ ساڵ زیندان بۆ لەیلا زانا لە لایان دادگای تورکیاوە بڕاوە.\nدادگا بڕیاری دا کە لەیلا زانا یاساکانی تورکیای پێشێل کردۆ و هەیئەتی کەیفەری تورکیا لە ٩ وتار لە سەر ئەم بڕیارە دوا.\nکۆمیسیۆنی یەکگرتوویی تورکیا-ئەوروپا و کۆمەڵگەی نێونەتەوەیی بۆ چالاکی ڕامیاری، دژایەتی خۆیان بە توندی لە بەرانبەر حوکمی دە ساڵ زیندانی لەیلا زانای دەربڕی.\nلەیلا زانا ئەم وتارەی لە EUTCC پێشکەش کرد:\nپەروەندەی من دژایەتی دەگەڵ ئازادی بیر و ڕایە و ئەمە دەسەلمینێت کە هەڕەشە لە سەر هەر کوردێک لە تورکیا دا هەیە. بڕیاری دادگا شێوەیەکی دیکەیە لە سەرکوت-کردن- دەم-بەستن و تەنبێ-کردنی کوردەکان. فکری زاڵ بە سەر وڵاتی تورکیایە کە لە ڕێگەی نادێموکراتیک و سەرکوتکرانە و بڕیاری نا-عادڵانە بە واتای ڕێگا چارە بۆ ئاشتی ڕامیاری و کۆمەڵایەتی کەڵک وەردەگرێت.\nبەڵام سەرەڕای ئەوەش، خەڵک بۆ مافەکانی پێناسە-کراوی خۆیان، بەردەوام تا هەر چەند کە کات بخایەنێت، خەبات دەکەن.\nلە ڕێکەوتی ٢٨ی ژانویەی ساڵی ٢٠٠٩ی زایینی، لە دادگای باڵای چوارەمی جەنایاتی دیاربەکر، لەیلا زانا بۆ ماوەی ١٥ مانگ بڕیاری زیندانی لە سەر درا بە هۆی ئەم وتارەی کە لە زانکۆی لەندەن پێشکەشی کردبوو.\nلە دێسەمبری ساڵی ٢٠٠٩ی زایینی، دەتەپە بە تاوانی پێوەندی دەگەڵ پەکەکە نایاسایی ڕاگەیاندرا و و لەیلا زانا و ئەحمەد تورک و ئایسەل تووغلوک و نورەددین دەمیرتاش و سەلیم ساداک و ٣٠ سیاسەتوانی دیکەی کورد بۆ ماوەی ٥ ساڵان مافی چالاکی سیاسیان لێ وەرگیرا.\nلە ٧ی ئاپریلی ٢٠١٠ی زایینی، دادگای تورکیا لەیلا زانای بە تۆمەتی بڵاوکردنەوەی فکری تێرۆریستی بۆ ماوەی ٣ ساڵ حوکمی زیندان داوە. بەڵام لە دواییدا بە هۆی پشتیوانی نەتەوەی کرد و پێداچوونەوەی حوکمی دادگا، لەیلا ئەو سێ ساڵەی لە سەر لاچوو.\nحەوتوویەک پێش لەیلا زانا لە دووهەمین کۆنفرانسی ژنانی کورد لە هەولێر بەشداری کرد. ٢٤ی مەی ٢٠١٢ی زایینی لەیلا زانا لە لایەن لقی پێنجی دادگای سزای باڵای دیاربەکر بە تۆمەتی پاڵپشتی لە پ.ک.ک بە ١٠ سال زیندان حوکم دراوە (پ.ک.ک پارتێکی کوردییە کە خەبات بۆ عەداڵەت و مافی مرۆڤی کورد دەکا، لە کاتێکدا حکومەتی تورکیا بە ڕێکخراوێکی تێڕۆریستی ناو دەبا). ئەمە ڕاستی ڕەوشی کوردانە. کاتێک کە سیاسەتوانانی کورد سەبارەت بە مافی خۆیان قسە دەکەن، حکومەتەکانی عێراق، تورکیا، سوریا و عێراق هەوڵ دەدەن تا بە تۆمەتی ساختە و ناڕاست، ماف و هێزیان پێشێل بکەن.\nپشتیوانی خۆت بە ئیمزای ئەم پێتیشێنە لە لەیلا زانا دەرببڕە. Petition:\nDyarbakr Court decision is a political one; The latest Diyarbakr court decision made us disappointed about the future of Turkey's democratization process. We as Kurdish journalists and writers condemn the decision for sentencing Layla Zana, for everyone in Kurdistan and Turkey and even Middle East, Layla Zana is the symbol of love, peace, democracy and tolerance. We see the Dyarbakr court decision as a political decision against Kurdish will power. The decision is absolutely against democracy and human rights.\nWe want to ask European Union and international community to take their responsibility to protect Layla Zana from Turkey's hostility. Turkey's membership in EU will be under threat if they continue in this sort of policy.\nWe are concerned about such undemocratic acts. If Turkey really wants a peaceful solution, it should avoid in such hostilities. If Turkish judiciary doesn't change, the future of Turkey won't be brightened.Sign the petitionThe Help Leyla Zana petition to Human Rights, UN, UNHCHR, State Department, EU, Navi Pillay, Ban Ki-Moon, European Par was written by SaiedSanandaji and is in the category Human Rights at GoPetition. Contact author here. Petition tags: leyla zana, kurd


ئۆفیسی راگەیاندنی نێردەی ویلایەتە یەکگرتووەکانی ئەمریکا لە باڵیۆزخانەى ئەو وڵاتە لە هەولێر لەسەر سزادانى دەستگیرکراوانى بادینان هاتە دەنگ و رایگەیاند، دەربارەی پرسی ئازادیی ڕادەربڕین و لەو نێوەندەشدا ئازادی بۆ ڕاگەیاندکاران بەردەوام لە پەیوەندیدا بووە لەگەڵ بەرپرسانی حکومەتی هەرێم.\nئەوە یەکەم هەڵوێستى باڵیۆزخانەکەیە لەسەر پرسی ئازادى رادەربڕین لە هەرێم، دواى سزادانى پێنج رۆژنامەنوس و چالاکوانى بادینان لەلایەن دادگاى هەولێرەوە بە 6 ساڵ زیندانیکردن.\n”بە وردی چاودێری دەستگیرکردن و پاشان دادگایکردنەکانی ئەم دواییەی #ڕۆژنامەنووسان و #چالاکوانانمان کردووە. ویلایەتە یەکگرتووەکانی #ئەمریکا دەربارەی پرسی ئازادیی ڕادەربڕین و لەو نێوەندەشدا ئازادی بۆ ڕاگەیاندکاران بەردەوام لە پەیوەندیدا بووە لەگەڵ بەرپرسانی حکومەتی #هەرێمی_کوردستان و بەردەوامیش دەبێت لەسەری.\nکۆمەڵگا دیموکراتیەکان ڕێز لە ئازادیی ڕادەربڕین دەگرن و پشتیوانی لە توانای #ڕاگەیاندکاران دەکەن بۆ ئەنجامدانی کارەکانیان بە بێ ترس لە تۆڵە لێسەندنەوه.“\n- ئۆفیسی راگەیاندنی نێردەی ویلایەتە یەکگرتووەکانی ئەمریکا\nهەڵوێستى نەتەوەیەکگرتووەکان لەسەر هێرشەکەى هەولێر\n2021.02.16 - 09:43


پارتی لەسەر ئەنجامی هەڵبژاردنەکان هاتەدەنگ\nهەواڵ / کوردستانی :: 15/05/2018 :: 1401 جار بینراوە\nئەمڕۆ سێشەممە 15ی ئایاری 2018و مەکتەبی سیاسی پارتی دیموکراتی کوردستان لەسەر ئەنجامی هەڵبژاردنەکانی عێراق و بوونی گومان لەسەر ئەنجامەکان راگەیەنراوێکی بڵاوکردەوە.\nمەکتەبی سیاسی پارتی لەو راگەیەنراوەدا ئاماژه‌ی به‌وه‌كردووه "ئێستا كه ده‌ره‌نجامه سه‌ره‌تاییه‌كان له‌لایه‌ن كۆمسیۆن راگه‌یه‌ندرا، هه‌ر لایه‌ك به‌پێویستی بزانێ بۆ لادانی گومانه‌كان، با له‌رێگه‌ی كۆمسیۆنی باڵای سه‌ربه‌خۆیی هه‌ڵبژاردنه‌كان و یاسای به‌ركار هه‌وڵی خۆیان بده‌ن".\nدەقی راگەیەنراوی مەکتەبی سیاسی پارتی دیموکراتی کوردستان:\nبه‌ڕای كۆبونه‌وه، قۆناغی خۆئاماده‌كردن و هه‌نگاونانه‌كانی هه‌ڵمه‌تی هه‌ڵبژاردن له ئاستێكی باش دابوو، هه‌ر له بنكه‌كانی خواره‌وه‌ی رێكخستنه‌كانی پارتیمان تا سه‌ركردایه‌تی و، رۆڵی ته‌واوی ئه‌ندام و لایه‌نگران و كادیران و ئۆرگانه‌كان به‌رز نرخێندرا كه، سه‌ره‌ڕای پابه‌ندنه‌بوونی هه‌ندێ كه‌س و لایه‌ن به‌و رێنمایی و پرنسیپانه‌ی كه كۆمسیۆنی باڵای هه‌ڵبژاردن دیاری كردبوون، به‌ڵام كادیران و ئۆرگانه‌كانی پارتیمان، به‌هه‌ست به به‌رپرسیارێتی و هه‌ستیاریی بارودۆخ و قۆناغه‌كه، به‌وپه‌ڕی هۆشیارییه‌وه ئه‌و قۆناغه‌یان ده‌ربازكرد، بۆیه كۆبوونه‌وه به قه‌درزانینه‌وه ده‌ڕوانێته ئه‌و ره‌فتاره و ئاكارانه‌ی ئه‌ندام و كادیر و ئۆرگانه‌كانی پارتیمان.\nسه‌باره‌ت به گرفت و كێشه‌كانی رۆژی ده‌نگدان، وه‌ك له‌كاركه‌وتن یا دره‌نگ به‌كارخستنی ئامێره‌كانی ویستگه‌كان و نه‌شاره‌زایی هه‌ندێك له فه‌رمانبه‌رانی كۆمسیۆن گفتوگۆی پێویست كرا، ده‌بوایه كۆمسیۆن له‌وه زیاتر ئاماده‌سازیی كردبایه و مه‌شقی به فه‌رمانبه‌ره‌كانی كردبایه و ئه‌م بابه‌تانه و پێڕانه‌گه‌یشتنی ژماره‌یه‌ك له هێزه‌كانی پیشمه‌رگه به ده‌نگدان له‌رۆژی ده‌نگدانی تایبه‌ت، هه‌روه‌ها جه‌ماوه‌ری ده‌نگده‌ریش له‌رۆژی 12/5/2018 له ئاكامی ئه‌و گرفته ته‌كنیكییانه‌ی هاتبوونه پێش، زوو چاره‌سه‌ر نه‌كرابوون.\nكۆبونه‌وه جه‌ختی له یه‌كڕیزی و ته‌بایی كرد و گرنگیی و هه‌ستیاریی قۆناغه‌كه به‌بیر هه‌موولایه‌ك ده‌هێنێته‌وه و بانگێشتی ته‌واوی لایه‌نه‌كانی سه‌ركه‌وتوو ده‌كات به‌رژه‌وه‌ندیی گه‌ل و نیشتمان بخه‌نه پێش به‌رژه‌وه‌ندیی كه‌سی و حزبی و، پله‌وپۆسته‌كان له به‌غدا ئامانج نه‌بن ئه‌وه‌نده‌ی شه‌راكه‌ت و ته‌وافوق و ته‌وازن له‌ڕیزبه‌ندیی یه‌كه‌م و دووه‌م و سێیه‌می ئه‌وله‌ویاتی گفتوگۆی هه‌رێم و به‌غدادابن.\nكۆبونه‌وه دڵنیایه كه ویست و خواستی جه‌ماوه‌ری كۆڵنه‌ده‌ری كوردستان، یه‌كڕیزی و ته‌بایی له‌لایه‌نه سیاسیه‌كان ده‌وێت بۆ به‌ره‌نگاربوونه‌وه‌ی ئه‌و ئه‌گه‌ر و ته‌حه‌دییاتانه‌ی رووبه‌ڕووی خه‌ڵكی كوردستان ده‌بنه‌وه، هه‌روه‌ها بۆ پاراستنی ئه‌و ده‌سكه‌وته ده‌ستووریانه و به‌دیهێنانی ده‌سكه‌وتی زیاتر.\nله‌كۆتاییدا كۆبونه‌وه سوپاسی جه‌ماوه‌ری كوردستانی كرد به‌گشتی و، سوپاسی ته‌واوی ئه‌ندام و لایه‌نگران و كادیرانی پارتیمان كرد كه له‌خۆبوردووانه تێكۆشان، بۆ له‌گۆڕنانی ئه‌و هه‌وڵ و ته‌قه‌للایانه‌ی ده‌دران بۆ په‌راوێزخستنی پارتیمان یا شكاندنی ئیراده‌ی پارتی و گه‌لی كوردستان كه له‌ئه‌نجامدا ویستی ناحه‌ز و دژه‌كان سه‌ری نه‌گرت و پارتی وه‌كو حزبی یه‌كه‌می كوردستان مایه‌وه‌و متمانه‌یان پێ به‌خشی.


2020-05-17 00:19 58 جار بینراوە کۆمێنت\nهەندێک نەخۆشی مەترسیدارو بەدناو هەیە بوونە هۆکاری مردنی هەزاران مرۆڤ، وەک شیرپەنجە کە بەئێستاشەوە چارەسەرێکی یەکلاکەرەوەی بۆ نەدۆزراوەتەوە، هەروەها چەند جەنگ سەدان هەزار کەسی لەناوبرد، بەڵام هەندێک نەخۆشی بەکتیری و ڤایرۆسی گوازراوە هەیە زۆر ترسانک و مەترسیدارترن لەسەر جیهان، وەک ئاگر لە کایا خیرا بڵاودەبنەوە، لەم پەڕی خۆرهەڵاتەوە دەگەنە خۆرئاواو لەباکوورەوە دەگەنە باشوورو مرۆڤ لەناو دەبات، جیهان دەخاتە بەردەم مەرگ و وێرانەوە، لەبەر ئەوە هەندێک پەتا رووی ئەرزی گۆڕی و کاریگەریی گەورەی کردە لەسەر شارستانییە مرۆییەکان، دەگوترێ یەک پەتا لەساڵی ٤٣٠ پێش زایین لەمیانی جەنگی بیلۆبۆنییە بڵاوبووەوەو ژمارەیەکی زۆری مرۆڤی لەو سەردەمە کوشت.\nبەناوبانگترین نەخۆشییە گوازراوەکان و مەترسیدارترینیان تاعونە، چ تاعونی جاستنیان یان مەرگی رەش (تاعونە رەشە). یەکەم جۆریان لەسەردەمی حوکمڕانی جاستینیان لەسەدەی شەشەم بڵاوبووەوە، یەکەم پەتا بوو کە نزیکەی پەنجا ملیۆن کەسی کوشت، کە دەیکردە نزیکەی نیوەی دانیشتووانی ئەوکاتی سەر ئەرز، پرۆسەی بازرگانی پەکخست، بێزەنتییەکانی لاواز کردو شارستانی تر باڵی بەسەر خۆرهەڵاتی ناوەڕاست و باکووری ئەفریقیاو بەشێکی ئاسیادا گرت، ئەوەش پرۆژەکەی جاستینیان بۆ یەکخستنی ئیمپراتۆریەتی رۆمانی راگرت.\nمەرگی رەش، کە لەسەدەی سێزدەم و چواردەیەم لەخۆرهەڵاتی ئاسیا بڵاوبووەوە تا بەئەوروپا گەیشت، لەو رێگەیەیدا کەسی نەبواردەوەو ناوچە دوای ناوچەی دووچاری کوشتن و ماڵوێرانی کردووە، بووە یەکەم نموونەی گواستنەوەو پەیوەندیی جیهانی، چونکە ئەم جۆرەی تاعون لەئەوپەڕی خۆرهەڵاتی ئاسیا دەرکەوت و لەزۆربەی کێشوەرو دەوڵەتاندا بڵاوەی کرد، زیاتر لەکارەساتە سروشتیی و جەنگەکان خەڵکی کوشت.\nئەم نەخۆشییە لەگەڵ ئەو کەشتییانەی لە چینەوە بەرەو ئەوروپا چوون بڵاوبووەوە، کە جرج و مشکی تێدا بوون، دەتوانن ئەو پەتا بەکتیرییە بگوازنەوە، ئەوکات بەهۆی هەژاری سەدەکانی ناوەڕاست و کەمی پاکوخاوێنی و بڵاوبوونەوەی ئاژەڵ لەهەموو شوێنەکاندا، ئەو پەتایە بە شێوەیەکی خێرا لەزۆربەی ناوچە جیاجیاکانی جیهان بڵاوبووەوە، وەک مەزندە دەکرێ سێ یەکی دانیشتوانی ئەوروپای لەناو برد، نزیکەی ٧٠٪ ئەوانەی نەخۆشییەکەیان گرت مردن.\nبڵاوبوونەوەی تاعون گۆڕانکاریی زۆر گەورەی لەکیشوەری ئەوروپا بەدوای خۆیدا هێنا، بووە هۆکاری کەوتنی سیستمی دەرەبەگایەتی، وای لێهات کرێکاران داوای مافی خۆیان بکەن و ژیانێکی باشتریان بوێت، دواتریش دەوڵەتی نوێ دامەزراو توێژینەوەی زانستی بەمەبەستی خزمەتکردنی خەڵک برەوی سەند، هەروەها خەڵکی متمانەی بەکڵێسای کاسۆلیکی نەما، کلێسا بوونە دوو بەش، کاسۆلیک کە پەیڕەوی پاپایان دەکرد، لۆسەرییەکان کە ئازاد بوون لەپەیڕەوکردنی کەس، لەلایەکی تریشەوە، تاعون هۆکاری هەڵكشانی دەمارگیری بوو، کوشتن و بڕین و لەناوبردنی کەمینە رەگەزییەکان زیادی کرد.\nدڵنیاین لەوەی ئەم ڤایرۆسەش زۆر رەفتارو کرداری دەوڵەتان و تاکەکان و کۆمەڵگەکانیش دەگۆڕێت.\n2020-05-09 20:58 55 جار بینراوە\n2020-04-18 19:09 64 جار بینراوە\n2020-04-13 22:20 80 جار بینراوە


بەهرۆز جەحفەر : کەرکوک و ستراتیژیی نەتەوەیی کورد . – WTARIKURD\nبەهرۆز جەحفەر : کەرکوک و ستراتیژیی نەتەوەیی کورد .\nلەناوەڕاستى شەستەکانى سەدەى ڕابردووەوە،تا ئەم چرکە ساتە هەر هەڵوێست و قۆناغێک ،وەربگرین،دەردەکەوێت هیچ کاتێک مەسەلەى کورد،وەک پرسێکى نەتەوەیی و ستراتیژیی ئیشى لەسەرنەکراوە . دەسەڵاتى سیاسیی وەک (نەتەوە) هەڵسوکەوتى لەگەڵ وڵاتانى دراوسێ و حکومەتى و مەرکەزیی عێراق و جیهانى دەرەوە نەکردووە .\nستراتیژ ( stratège ) :\nبەماناى سەرکردایەتى کردن و پلاندانان و تەکبیرکردن،بۆ بەڕێوەبردنى جەنگ . ئەگەرچى لەکۆندا،بابەتى ستراتیژیی و ئاسایشى نەتەوەیی ، تەنها بۆ مەبەست و ڕەهەندێکى سەربازیی بەکارهێنراوە . لەئێستاو ئایندەشدا ، مرۆڤایەتى بەردەوام لەجەنگ و خۆ ڕێکخستنەوەدا ، دەژى . هەتا مرۆڤێک لەسەر ئەم گۆى زەوییە بمێنێت ، جەنگ بەردەوامە،خودى جەنگ بەرهەمى مەعریفەى ئینسانەکانە ، زادەى حەزکردنە بە بەرفراوانى و گەیشتن بەدەسەڵات و هێز،کە لەناخى هەر تاکێکدا سەوز بووە .\nهەرکیان و گەلێک ، لەجیهاندا،وەزیفەیەکى هەیە ، هاتووە تەواوى بکات . بۆ کورد و ڕۆشنبیران ، لەئێستادا ئەگەر نەشزانن ” کورد کێییە ؟”. دەبێت بپرسن کورد بۆچى هەیە ؟. ئایا ئامانجێکى پیرۆز و گەورەى هەیە تا تەواوى بکات ، یان تەنها بۆ قەڵاچۆکردنى مریشک و ئاژەڵ هاتووە ، تا ببێتە گەلێکى گۆشتخۆر و خەواڵوو،وەک دەیبینین ، خەوو خواردن ، تەنگى بەکۆمەڵگەى کوردستان هەڵچنیووە . لەکاتێکدا کۆمەڵێک پرسی چارەنوسسازو گرنگ وا لەبەردەمیدان :\nهەستەکەم ، پرۆسەى ئاشتى لەتورکیا و شەڕ لەسوریاو میسر،وە مەسەلەى هەڵبژاردنەکان لەهەرێمى کوردستان ، ئەوسا کۆنگرەی نەتەوەیی کورد ، مەسەلەى کەرکوکى بیربردوینەتەوە ، هەر نەبێت لەئەولەویاتى خەڵک ودەسەڵاتى سیاسیی دا ، کەرکوک و ناوچە کوردستانییە دابڕاوەکان ، نین وکاڵ بونەتەوە . هۆیەکەشی تەنها ئەوەیە نەمانتوانیوە وەک : ستراتیژێکى نیشتمانى بەرنامەبۆ داڕێژراو ئیش لەسەر ئەم ناوچانە بکەین ، چونکە هەموو حکومەت و دەوڵەتێک لەهەرشوینێک ، پلانێکى ستراتیژیی هەمەلایەنى هەیە ، کە هەموویان دەکەونە بازنەى هێڵى سورى ئاسایشى نیشتمانى یان ستراتیژیی قەومییەوە ، وەکو، ستراتیژیی ئابوریی (کشتوکاڵ ، بازرگانى ، پیشەسازیی ، سەرمایەو بانق) . ستراتیژیی سیاسیی ( گەمەى دبلۆماسیی و ئەمنى ) دەگرێتەوە ، ستراتیژی سەربازیی ، کە هەستیارترین و گرنگترین جۆریانە ، تا ئەوەندە خۆتى پێ بەهێز بکەى بۆ مانەوە ( سوپایەکى یەکگرتووى پۆشتەو پەرداخ ، لوجستیک ، ئامێرەکانى جەنگ ، هەواڵگرییەکى باش ، ئامرازەکانى سیخوڕی ئەلیکترۆنى ، ژمارەى هێزە چەکدارەکان و هێزی یەدەک و ئیحتیاد ، مەشق و ڕاهێنان بەپێی ژینگەو جوگرافیاى سیاسی ) .. ئەوسا ستراتیژێکى کۆمەڵایەتى و ڕۆشنبیریی … ئەمانە هەموو خزمەت بەئامانجە باڵاکان دەکەن ، لەژێر چەترى ستراتیژیی نەتەوەیی کورددا ، ئەبن .\nدەبێت ، چارەنوسی کەرکوک و ناوچەکانى تر، چى بێت لەم ڕووداو و بومەلەرزانەى لەڕۆژهەڵات و دەورو بەر دەگوزەرێن،ئەگەر بەپێی دەستور و یاسایە ، لەکۆتایی ساڵى (2007) ەوە ، ماددەى (140) ئیکسپایەرەو وادەکەى تەواو بووە . ئەگەر ئێران و تورکیایە ، ئەوان بڕیارە لەپرسی کەرکوکدا بمانبەخشن ، ئەوا نەماندەنەوە باشترێکە . چۆن ژەهر لە شووشەى هەنگویندا قبوڵ دەکەیت .؟. باشترین چارەسەر گەڕانەوەیە بۆ کەرکوک . ئامادەکردنى گەل (استعداد شعب) ە.. تاوەکو ئەم کارتەشمان لەدەست نەچووە ، چونکە ئەوەتا جەلەولاو سەعدیە ، بوخوێی چێشت کوردى تیا ئەمێنێتەوە ، ئەوەتا دووز نیواو نیو کوردى تیا کەمبووە ، ڕیاز و حەویجەو دەوروبەرى (100%) کوردى تیا کەمبووە . ناو کەرکوک پشتێنەى نیشتەجێبون و ئەمنى هاتۆتە شۆراو و قەرەنجیرو بانى مەقان ، لەبرى بەرەو باشورو ڕۆژئاواى کەرکوک بچێت !.\nچۆن پارێزگارى کەرکوک لێدوان ئەدات و ئەڵێت : با کەرکوک لەمەولا بخرێتە سەرهەرێم و لەگەڵ ئەوان مامەڵە بکەین ؟. لەکاتێکدا کەرکوک ئامادەگى نییە ، تەنانەت چەمچەماڵ کە نزیکەى (200000) هەزار نفوسی هەیە،ئامادەیی نییە تا بخرێتە سەرکەرکوک . لەکاتێکدا فۆڕمى خۆراکیان کەرکوکە . ئاخر بەعس ، لەم ناوچانە،تەنها خانوو مزگەوت و نەخۆشخانەو ڕێگەوبانى نەڕووخاندووە ، تا دروستى بکەینەوە ، بەڵکو ئینسانى ڕووخاندووە . تۆقاندووە . ترساندووە . زێدەڕۆیی نییە بڵێین ، کەرکوکیەکان بەڕوخسارو قسەکرندا ، یەکسەر جیادەکرێنەوە لەگەڵ خەڵکى دى . کەواتە دەبێت ” ئینسان ” دروست بکەینەوە . سەیرە ! نە لەزانستى سیاسی و نە لەمێژوودا شتى وا نییە ، دەوڵەتێک ، یان کیانێک ، ئامانجە باڵاکەى دروستکردنى چوار پردو دوو زێراب و شەش خوێندنگە بێت ؟. چۆن خەڵک دەچێتەوە بۆ کەرکوک،لەکاتێکدا (19) دەزگاى ئەمنى نەتەوانێت ئاسایشى ئەو شارە بپارێزێت ، بەئیعترافى خۆیان هۆیەکەى نەبونى هەماهەنگییە . چۆن نەخۆشێک لەچەمچەماڵەوە ڕەوانەى کەرکوک دەکەیت ، لەکاتێکدا هیچ چاودێریی و لێپرسینەوەیەکى تەندروستى لەو شارە نییە . (60-70) مناڵ لە ژوورێکى پیس و پاتاڵدا ، دەخوێنن . لەکاتێکدا خودى مامۆستاکە پێویستى بە تەربیەت و خوێندنە !. لەهەرکاتێک پتر کەرکوک پێویستى بەتەکانێکى سەحافى و سەقافى هەیە . پێویستى بەژیان هەیە . ئەوەى پێویستى پێی نەبێت ، پارەو ماددەیە ، زەبەلاحترین بودجەى بۆ ساڵى (2013) دانراوە ، بڕەکەى (543) ملیار دینارە . تا ئێستا ئیدارەى کەرکوک ڕۆژانە لەبودجەى پترۆ- دۆلار (750) هەزار دۆلارى هەبووە ، بۆهەر بەرمیلێک (1،5) بووە ، لەمەولا دەبێتە (5) دۆلا ر. واتە مانگانە بۆ ڕۆشتنى هەر (500000) هەزار بەرمیل/ ڕۆژێکدا ، بڕى (2500000) بیست و پێنج ملیۆن دۆلارى دەبێت ، بێجگە لەبودجەى پەرەپێدانى هەرێمەکان ، بێجگە لەوپارەو هاوکارییەى ، لەڕابردوودا ئیدارەى ئەمریکا داویەتى بەشارەکە ، بێجگەلەوەى یەکێتى و پارتى بەزمانى خۆیان بێت ،قسوریان نەکردووە .\nکه‌ژاڵ عه‌لی : پێشهاتەکانی ٢٤ کاتژمێری با .